
ACTA 


COMMENTARIUM OFFICIALE 


ACTA PII PP. X 


LITTERAE APOSTOLICAE 


I. 


SODALITIO “ MARIAE REGINAE CORDIUM” IN URBE INSTITUTO NONNULLAE 
INDULGENTIAE IN PERPETUUM CONCEDUNTUR, ADDITO PARITER IN PERPE- 
TUUM INDULTO ALTARIS PRIVILEGIATI PERSONALIS PRO SOCIIS SACER- 
DOTIBUS. 


PIUS PP. X. 


Ad perpetuam rei memoriam. -- Fidelium sodalitates ad pietatis 
et caritatis opera patranda institutae, quasi cohortes auxiliares, in sacri 
muneris exercitatione clerum adiuvant, et tum divini cultus decori pro- 
spiciunt, tum actuoso studio intendunt, ut potiora in dies christiana res 
incrementa suscipiat. Haec animo repetentes Romani Pontifices Nostri 
Decessores, sapienti quidem consilio, societates ipsas, ut propositum sibi 
finem facilius consequi quirent, peculiaribus gratiis et privilegiis, munire 
et cohonestare consueverunt. Iamvero cum dilectus filius Hubertus Maria 
Ghebard, Procurator generalis Societatis Mariae B. Montfort nec non 
Filiarum a Sapientia, Nos enixis precibus flagitaverit ut Christi fidelibus 
adscriptis vel adscribendis Sodalitio sub titulo Mariae Reginae Cordium 
canonice instituto, in hac Alma Urbe, per litteras a Cardinali Nostro in 
eadem Urbe Vicario in spiritualibus generali, die xvi Iunii mensis 
anno McMvI datas, penes publicum Sacellum quod adiacet Collegio Mont- 
fort, in vico urbano cui a Sardinia nomen, nonnullas spirituales gratias, 
de thesauro Ecclesiae largiri dignaremur, Nos quibus nihil antiquius 
quam ut pietas christiani populi magis ac magis erga Deiparam Virgi- 
nem, Salvatoris Nostri altricem, augeatur, amplificetur, votis his annuen- 


dum quantum in Domino possumus, existimavimus. Quae cum ita sint, 
Acta, vol. II, n. 5. — 31-3-910. 

de Omnipotentis Dei misericordia ac Beatorum Petri et Pauli Aposto- 
lorum Eius auctoritate confisi, omnibus et singulis fidelibus qui eandem 
societatem titulo Mariae Reginae Cordium penes Collegium Montfort, 
huius Urbis canonice erectam in posterum rite ingredientur, die primo 
eorum ingressus, si vere poenitentes et confessi S. Synaxim sum- 
pserint, plenariam; ac tam inscriptis quam in posterum inscribendis 
ipsa in societate sodalibus, qui admissorum confessione expiati, ac coe- 
lestibus Epulis refecti, quotannis die festo B. M. V. ab Angelo salutatae, 
supradicti Collegii Montfort publicum Sacellum a primis vesperis ad 
occasum solis diei huiusmodi visitent, ibique pro Christianorum Prin- 
cipum concordia, haeresum extirpatione, peccatorum conversione ac 
S. Matris Ecclesiae exaltatione pias ad Deum preces effundant, plenariam 
quoque omnium peccatorum suorum indulgentiam et remissionem mise- 
ricorditer in Domino concedimus. 

Porro largimur sodalibus ipsis, si malint liceat, plenariis his indul- 
gentus, vita functorum labes poenasque expiare. Praeterea sacerdotes in 
memorata Sodalitate tam inscriptos quam in posterum rite inscribendos, 
altaris privilegiati personalis indulto, ita per praesentes Apostolica Nostra 
auctoritate donamus, ut iidem tribus cuiusque hebdomadae diebus, ad 
lubitum eligendis, si ad quodlibet altare Missam pro defunctorum ani- 
mabus piandis celebrent, eadem Missa, illi animae pro qua facta fuerit 
non minus suffragetur, quam si fuisset ad privilegiatum altare peracta. 
Non obstantibus Constitutionibus et ordinationibus Apostolicis, ceteris- 
que, speciali licet et individua mentione ac derogatione dignis, in con- 
trarium facientibus quibuscumque. 

Praesentibus perpetuis futuris temporibus valituris. 

Datum Romae, apud S. Petrum sub annulo Piscatoris, die 1 Fe- 
bruarii mcmx, Pontificatus Nostri anno septimo. 


R. Carp. Merry pet VAL, 
L. 4B S. a Secretis Status. 

II. 


CONSOCIATIO PRECUM PRO SCANDINAVORUM CONVERSIONE IMPETRANDA ERI- 
GITUR EN ABBATIA S. MAURITIIT CLARAVALLENSIS, IN DIOECESI LUXEM- 
BURGENSI, CUM FACULTATE INSCRIBENDI SOCIOS UBIQUE TERRARUM, ET 
CUM INDULGENTIIS CONSUETIS. 


PIUS PP. X. 


Ad perpetuam rei memoriam. — Pias inter fidelium consociationes 
quae vel boni operis exemplo, vel precum communione clerum adiuvant 
in sacri ministerii partibus implendis, illas quidem interposita auctori- 
tate Nostra apostolica sancire, ac singularibus de thesauro Ecclesiae 
gratiis locupletare maturamus, quas sociorum numero et propositi finis 
opportunitate, praestare ceteris noverimus. Iamvero compertum Nobis 
est dilectum filium Paulum Renaudin Abbatem S. Mauritii Claravallensis, 
in dioecesi Luxemburgensi, miranda Anscharii sancti vitae facinora 
memoria repetentem salutare ac frugiferum consilium mente molitum 
esse instituendae fidelium societatis quae eo spectet ut, assidua prece, 
populorum qui septentrionales Europae regiones incolunt, reditum ad 
veram Christi fidem a coelesti numine impetret. Fastorum Ecclesiae 
tabulae docent, Sanctum Anscharium monachum benedictinum, ex 
Abbatia Corbeiensi in Gallia, instantibus Daniae et Sueciae regibus, 
septentrionales Europae oras Evangelii praedicandi causa lustrasse ac 
tam uberes ibidem in Dominico agro recolendo fructus percepisse, ut 
universos Scandinaviae Daniaeque populos Christo lucrifecerit. Inde apo- 
stolicis laboribus praemium obtinuit meritis non impar; Hammaburgen- 
sium enim Antistes electus est, et a Decessore Nostro Gregorio PP. IV 
sacro pallio donatus, in regionibus Borealibus Sanctae Sedis legatus 
constitutus, fulgidum benedictini Ordinis decus atque ornamentum 
extitit. Sed cum labentibus saeculis hae nobiles regiones, grassante 
haeresi lutherana a fide Romana misere desciverint, ipse dilectus filius 
Paulus Renaudin Abbas sui muneris esse ratus populorum illorum ad 
veram catholicam fidem reditum ferventibus votis a Deo impetrare, piam 
in suo abbatiali templo erigendam cogitavit consociationem fidelium, qui 
ad Scandinaviae conversionem animum intendentes, continuas Deo funde- 
rent preces, per quas super Evangelii praecones divinae gratiae ros ab Alto 
dimitteretur. Nune autem cum idem Abbas Nos enixis precibus adierit, 
ut consociationem eandem, Apostolicae potestatis sanctione, instituere 
dignemur, Nos generosis huiusmodi coeptis ex nativo apostolatus Su- 

premi officio aspirantes optatis his piis et salubribus ultro libenterque 
annuendum existimamus. Quae cum ita sint, haec decernimus. 

1. In Abbatia Sancti Mauritii Claravallensis intra fines dioecesis 
Luxemburgensis, consociationem precum ad obtinendum reditum ad 
catholicam fidem Scandinavorum populorum, nempe Danorum, Sueco- 
rum ac Norvegorum, Apostolica Nostra auctoritate, tenore praesentium, 
erigimus et instituimus. 

2. Patronos Sodalitatis esse volumus B. Mariam Virginem sub titulo 
Assumptionis, Sanctum Paulum, Sanctum Anscharium, Sanctum Canu- 
tum, Sanctum Olavum et Sanctam Birgittam. 

3. Esto consociationis praeses Abbas pro tempore existens S. Mau- 
ritii Claravallensis, qui per se, vel per alium quemvis ex monachis suis 
ab ipso electum, societatem eandem moderabitur. 

4. Fas sit cuicumque fideli catholico ubique terrarum degenti, in 
ipsam consociationem rite ingredi. Nomina vero sodalium inscripta 
vo umus peculiari libello, in memoratae Abbatiae tabulario asservando. 

5. Sodales quotidie una saltem vice Salutationem Angelicam reci- 
tare teneantur, pro Scandinavorum conversione, atque hance impe- 
trandae conversionis voluntatem, reliquis orationibus suis adiiciant ; 
animas autem vita functorum e regionibus Scandinavis, quae in purga- 
torio igne detineantur, singulari prece prosequantur. Praeterea ut fru- 
giferis his exercitationibus, spiritualia etiam accedant carismata, de 
Omnipotentis Dei misericordia ac Beatorum Petri et Pauli Apostolorum 
Eius auctoritate confisi, omnibus et singulis fidelibus ex utroque sexu, 
ubique terrarum degentibus, qui in consociationem ipsam in posterum 
ingredientur, die primo eorum ingressus si vere poenitentes et confessi 
sacram Synaxim sumpserint, plenariam; ac tam inscriptis, quam in poste- 
rum inscribendis ipsa in consociatione precum sodalibus, in cuiuslibet 
eorum mortis articulo, si item vere poenitentes et confessi ac sacra 
Communione refecti, vel quatenus ut facere nequiverint, saltem contriti, 
nomen Iesu, ore, si potuerint, sin minus corde devote invocaverint, et 
mortem tanquam peccati stipendium submisso animo susceperint, etiam 
plenariam ; tandem iisdem nunc et in posterum existentibus super enun- 
ciatae consociationis sodalibus, qui admissorum confessione rite expiati, 
atque Angelorum pane refecti, diebus festis coelestium Patronorum ipsius 
consociationis, nempe festivitate Deiparae Virginis sideribus receptae, et 
diebus quibus Sancti Pauli, Anscharii, Canuti, Olavi ac Birgittae festa 
celebratur propriam consociationis ecclesiam exstet in locis ubi commo- 
rantur, secus suam cuiusque ecclesiam curialem, a primis Vesperis ad 
occasum diei huiusmodi visitent; ibique pro christianorum principum 


‘ 


Acta Pit PP. X. 189 


concordia, haeresum exstirpatione, peccatorum conversione ac Sanctae 
Matris Ecclesiae exaltatione, pias ad Deum preces effundant, quo ex 
his die id agant, item plenariam omnium peccatorum quorum indulgen- 
tiam ac remissionem misericorditer in Domino concedimus. Porro lar- 
gimur sodalibus ipsis, si malint fas siet, excepta plenaria in articulo 
mortis lucranda indulgentia, reliquis aliis plenariis indulgentiis de quibus 
supra habita mentio est, vita functorum labes poenasque expiare. 

Contrariis nonobstantibus quibuscumque. Praesentibus perpetuis 
futuris temporibus valituris. Volumus autem ut praesentium litterarum 
transumptis, seu exemplis etiam impressis, manu alicuius notarii publici 
subscriptis, et sigillo personae in ecclesiastica dignitate constitutae mu- 
nitis, eadem prorsus fides adhibeatur, quae adhiberetur ipsis praesen- 
tibus, si forent exhibitae vel ostensae. 

Datum Romae, apud S. Petrum sub annulo Piscatoris, die vu 
mensis Martii mcmx, Pontificatus Nostri anno septimo. 


R. Carp. Merry DEL VAL 
L. *& S. a Secretis Status. 


EPISTOLAE 


I. 


VENERABILI FRATRI AGNELLO, EPISCOPO NOLANO, 
OB L EXPLETOS ANNOS SACERDOTII. 


Venerabilis frater, salutem et apostolicam benedictionem. — Quod 
cognovimus ex tuis proximis litteris te propediem quinquaginta sacerdotii 
annos completurum, id Nobis scilicet valde gratum fuit, praesertim 
quia videbamus dari Nobis causam eius testandae benevolentiae, qua 
te ob merita prosequimur. Itaque, cum tibi iam nunc gratulamur quod 
virtutem diligentiamque tuam usque adhuc provexit divina benignitas, 
magnamque et aetatis et meritorum accessionem optamus, tum ponti- 
ficalis indulgentiae muneribus volumus fausti diei, in quem memoria 
tuae consecrationis incidet, augere laetitiam eamque facere fructuosio- 
rem. Quare in eum diem damus tibi, ut, cum Sacrum facies, plenariam 
peccatorum veniam a Deo impetres; atque hoc idem tribuimus omnibus 

de tuo grege fidelibus, qui, rite Confessione abluti et Sanctissima Eucha- 
ristia refecti, te ipsum et Nos remque christianam Deo commendaverint. 
Auspicem autem divinorum munerum, tibi, venerabilis frater, et Clero 
populoque tuo apostolicam benedictionem amantissime impertimus. 

Datum Romae, apud S. Petrum die xvi Februarii mcmx, Pontifi- 
catus Nostri anno septimo. 


PIUS PP. X. 


II. 


AD GABRIELEM MARIAM FRATRUM “ A SCHOLIS CHRISTIANIS ” ANTISTITEM GENE- 
RALEM, OB CELEBRANDUM QUINTUM ET SEPTUAGESIMUM ANNIVERSARIUM 
A RESTITUTIS DOMIBUS, RELIGIOSIS TIRONIBUS INSTITUENDIS. 


Dilecte Fili, salutem et apostolicam benedictionem. — Quem datis 
ad Nos litteris nuntiasti propediem celebrandum quintum et septuage- 
simum annum a restitutis domibus, religiosis tironibus Societati cui 
naviter praees instituendis, eundem non tibi tantum ac tuis, sed et No- 
bis gaudio scito futurum. Compertum quippe habemus hosce annos nec 
laborum expertes, neque vacuos fructibus vobis effluxisse. Vix enim 
memoratu opus est quantum in provehenda christiana popularium ado- 
lescentium institutione contulerint opere qui ex domibus eisdem pro- 
diere optimae disciplinae alumni, et quantum ex actuosa eorundem cari- 
tate, religiosa civilisque res perceperit utilitatis. 

Laetamur ex animo tam praeclara molimina, eaque, tua sollertia 
et Episcoporum favore auctis religiosis tironibus qui doctrina et sancti- 
monia perspicui laborantibus fratribus suppetias veniant, maiora in dies 
incrementa confidimus captura. Sane in quae incidimus tempora, quae- 
que adolescenti aetati struuntur insidiae ut mature a religione et a vir- 
tute abducatur, studiis eorum qui sese bono devovent pueritiae multam 
parant messem. Ne desint ergo operarii qui eam sedulo excolant ut col- 
ligant uberrimam. Id a Deo supplices contendimus: et ut e sententia 
cadant vota Nostra, occasionem nacti subeuntis domesticae tuae laeti- 
tiae, tibi, dilecte Fili, tuisque sodalibus universis amantissime benedici- 
mus, rati patris benedictionem filiorum domos firmas reddere ac perenni 
prole fecundas. 

Datum Romae, apud S. Petrum die xxm Februarii mcmx, Pontifica- 
tus Nostri anno septimo. 


PIUS PP. X. 

ITT. 


DILECTIS FILIIS CAROLO KANTER ADLECTO INTER ANTISTITES DOM. PONT. ET 
MARCHIONISSAE ADELI PALLAVICINI PRAESIDIBUS PIAE SOCIETATIS “ AB 
ALTARI ”, IN QUINQUAGESIMO A CONDITA SOCIETATE ANNIVERSARIO. 


Dilecti filii, salutem et apostolicam benedictionem. — Exeunte anno 
quinquagesimo a condita pia Societate cui praesidetis, recte existimastis, 
quas dabatis nuper ad Nos litteras, eas Nobis fore periucundas. Etenim 
nihil sanctius, nihil salubrius esse potest, quam, quod vobis est propo- 
situm, promovere cultum Sacramenti Augusti, simulque inopiae subve- 
nire sacrarum aedium, ubi necessariae supellectilis copia desideretur. 
In hoc autem apparet plane eximiam valdeque fructuosam adhuc vestram 
industriam exstitisse. Vobis igitur plurimum gratulamur, quin etiam gra- 
tias ingentes agimus, quod, vestram et communem foventes in Christum 
Dominum pietatem, optime de Ecclesia sancta mereri consuevistis. Prae- 
terea, quod documento sit paternae in vos benevolentiae Nostrae, vobis 
singulis, quotquot estis de ista Societate, damus, ut anno vertente, semel, 
quo die cuique libuerit, modo rite expiati Sancta de altari libaveritis, 
plenariam peccatorum veniam apud Deum impetretis. Quod reliquum 
est, Societatem vestram, quam gaudemus late per Hungariae dioeceses 
iam esse propagatam, magnopere velimus ut omnes boni opibus suis 
atque studiis iuvent. Auspicem vero coelestium munerum, vobis, dilecti 
filii, cunctisque vestris sodalibus apostolicam benedictionem peramanter 
impertimus. 

Datum Romae, apud S. Petrum die xxvm Februarii mcmx, Ponti- 
ficatus Nostri anno septimo. 


PIUS PP. X. 


IV. 


DILECTO FILIO NOSTRO 
PETRO S. R. E. PRESB. CARD. COUILLIE, ARCHIEPISCOPO LUGDUNENSI. 


Dilecte fili Noster, salutem et apostolicam benedictionem. — Quae 
nuper facta sunt Romae hostiliter et contumeliose in Ecclesiam sanctam, 
cum foederatae improborum manus annuam memoriam hominis flagi- 
tiosissimi celebrarent, ea certe animo Nostro, tot iam curis afflicto, ma- 

gnam aegritudinis accessionem importarunt. Vidimus enim inimicis 
Crucis Christi datam in hac sacra Urbe licentiam, ut maiestatem Romani 
Pontificatus sanctitatemque religionis catholicae incredibili conviciorum 
petulantia luce palam appeterent, idque, quod maximo dolore fuit, cum 
gravi offensione adolescentiae et plebis imperitae. Sed tamen miserentis 
Dei beneficio, qui acerbitates rerum tempestivis mitigare solatiis et de 
malis bona solet quaerere, per eos ipsos dies factum est, ut, commotis 
indignitate rei animis catholicorum, undique ad Nos afferrentur pietatis 
atque obsequii praeclara testimonia: quibus non parum eam Nostram 
aegritudinem levari sensimus. Ad id officii Nobis tribuendum nemo te 
diligentior fuit, dilecte fili Noster, qui per litteras amantissimas non 
solum tuo, sed etiam dioecesis tuae nomine, summam Nobis fidem es 
pollicitus ; tametsi eam vos cum omni Gallia catholica egregie praestatis, 
tot tantaque incommoda perferentes pro Ecclesia, constantia mirabili. 
Nobis autem vestrum hoc studium Nos consolandi sane fuit iucundum, 
itemque fausta omina, quibus Nos in proximum diem nominalem estis 
prosecuti. Quare, agentes ex animo gratias, tibi, dilecte fili Noster, et 
Clero populoque tuo apostolicam benedictionem, auspicem coelestium 
munerum ac testem praecipue benevolentiae Nostrae, peramanter imper- 
timus. 

Datum Romae, apud S. Petrum die xiv Martii mcmx, Pontificatus 
Nostri anno septimo. 


PIUS PP. X. 

S. CONGREGATIO DE SACRAMENTIS 


I. 
ROMANA ET ALIARUM. 


DUBIORUM CIRCA DECRETUM DE SPONSALIBUS ET MATRIMONIO. 


In plenariis comitiis a S. Congregatione de disciplina Sacramentorum 
habitis, die 12 martii 1910, sequentia proposita fuerunt dirimenda dubia 
nimirum : 

I. Quid intelligendum sit nomine « regionis », seu in qua distantia 
debeant versari contrahentes a loco in quo est sacerdos competens ad 
assistendum matrimonio, ut hoc possit valide et licite iniri coram solis 
testibus ad normam art. VIII decr. « Ne temere ». 

II. Accidit non raro ut ob sacerdotum inopiam plures paroeciae ab 
uno tantum parocho regantur, qui easdem omnes singulis mensibus invi- 
sere nequit. Sunt pariter quaedam amplae paroeciae, vicos etiam cum 
sacello publico valde dissitos continentes, qui infra mensem, tum ob 
viarum asperitatem, tum ob fluminum impetum lustrari a parocho 
nequeunt omnino, nec parochus a fidelibus adiri potest. Quaeritur: 
a) Possintne fideles paroeciarum in primo casu, elapso mense quin 
parochus advenerit, valide ac licite matrimonium contrahere coram 
duobus testibus tantum, iuxta art. VIII; 6) Quilibet vicus in secundo 
casu possitne tamquam « regio » haberi, ita ut ibi degentes facultate 
praefati art. VIII uti valeant. 

III. Utrum valide matrimonium coram solis testibus ineat qui in 
«Tregionem », de qua art. VIII in fraudem legis se conferat. 

IV. An possint adhiberi ut testes mali christiani atque adeo pagani 
in ordine ad observandas praescriptiones art. II, III, VII et VIII. 

V. Quoad menstruam commorationem et vagos quaeritur: a) Utrum 
commoratio menstrua, de qua in art. V, § 2, sit accipienda sensu relativo, 
i. e., quoad eos qui alibi habent domicilium aut quasi-domicilium, an sensu 
absoluto, seu quoad illos qui nullibi praedictum domicilium aut quasi- 
domicilium habent; 6) Utrum parochus vel Ordinarius proprius, de quo 
eodem art. V, § 3, sit parochus vel Ordinarius commorationis menstruae 

sensu absoluto acceptae; c) Utrum nomine vagorum, de quibus art. V, 
§ 4, ii omnes veniant qui destituuntur domicilio et quasi-domicilio, an 
ii tantum qui, domicilio et quasi-domicilio destituti, praeterea nullibi 
habent parochum vel Ordinarium commoratione saltem menstrua acqui- 
situm. 

VI. Accidit ut parochorum coadiutores ab Episcopis nominentur, 
et quidem ex iure particulari facultate assistendi coniugiis non sint 
instructi; tamen usuvenit ut, ab incepto officii exercitio, parochis non 
contradicentibus, sed irrequisita eorum licentia, matrimonii adsistant, in 
libris etiam matrimoniorum adhibentes solam sui ipsorum subscriptio- 
nem; imo praesertim in maioribus paroeciis semper vel fere semper 
matrimoniis adsistant. Quaeritur in casu: a) An matrimonia coram 
coadiutoribus hucusque inita, tacentibus parochis, sint valida; 6) Qua- 
tenus affirmative, an licite coadiuvtores se gerant in assistentia connubiis 
praestanda ab incepto officii exercitio, absque expressa parochorum dele- 
gatione ; c) Utrum tolerari possit mos ut coadiutores omnibus vel fere 
omnibus matrimoniis in paroecia adsistant, an potius parochi urgeri 
debeant ad hance adsistentiam ut plurimum et ordinarie per seipsos 
explendam, nisi legitima et gravi causa, onerata ipsorum conscientia, 
impediti fuerint, quo in casu deputationem coadiutoribus conferant et ita 
solitis verbis connubia in libris matrimoniorum describantur. 

VII. Utrum per art. I decreti maneat abrogatum ius speciale ante 
illud decretum in Hispania vigens, et ad Americam Latinam extensum, 
vi cuius ad valorem sponsalium requirebatur scriptura publica a notario 
subscripta. 

VIII. Utrum Ecclesiae regulares exemptae ad tenorem decreti exi- 
stimari possint et valeant tamquam territorium parochi seu Ordinarii, 
in quorum territoriali districtu sunt sitae, ad effectum adsistentiae ma- 
trimonii. 

IX. An et quomodo annuendum sit petitionibus quorundam Ordi- 
nariorum, nimirum: 1.° Episcopi Rosensis postulantis dispensationem ab 
obligatione imposita per art. IX, § 2, adnotandi in libro baptizatorum 
coniuges tali die in sua paroecia matrimonium contraxisse; 2.° Vicarii 
Apostolici Kiam-Si Orientalis postulantis dispensationem non solum ab 
obligatione adnotandi matrimonium contractum in libro baptizatorum, 
sed etiam in libro matrimoniorum ; 3.° quorundam Ordinariorum Sinen- 
sium qui quaerunt: Utrum responsum S. C. C. diei 27 Iulii 1908, ad VII, 
restringatur ad solos duos casus tunc in quaesito proposito ; et, quatenus 
affirmative, postulant ut responsum extendatur ad alios casus verae 
necessitatis; 4.° Episcopi Mangalorensis qui postulat ut sibi facultas 

detur permittendi ut matrimonium celebratum in libro matrimoniorum 
describi possit a Sacerdote qui ex delegatione parochi matrimonio adstitit, 
quando parochus sit absens. 

Et Emi Patres ad huiusmodi dubia ita respondendum censuerunt: 

R. Ad 1. Matrimonium potest valide et licite contrahi coram solis 
testibus sine praesentia Sacerdotis competentis ad assistendum semper 
ac, elapso iam mense, Sacerdos competens absque gravi incommodo 
haberi vel adiri nequeat. 

Ad 2." Provisum in primo. 

Ad 3." Affirmative. 

Ad 4." Quoad qualitates testium a decreto « Ne temere » nihil esse 
immutatum. 

Quoad 5." Ad a et 6. Provisum per responsum ad quintum datum 
a S. C. Concilii die 28 Martii 1908. 

Ad c: Nomine vagorum, de quibus art. V, § 4, veniunt omnes et 
soli gui nullibi habent parochum vel Ordinarium proprium ratione domi- 
cilii vel menstruae commorationis. 

Quoad 6." Ad a: acquiescant, facto verbo cum SSmo; ad Db: ser- 
ventur de iure servanda; ad c: quoad assistentiam matrimoniis a paro- 
chis personaliter praestandam Archiepiscopus pro suo iure urgeat si 
quae sunt de ea re leges Concilii Provincialis. Quoad descriptionem 
matrimonii celebrati servetur art. 1X Decreti « Ne temere» et praescri- 
ptum Ritualis Romani. 

Ad 7. Affirmative. 

Ad Affirmative. 

Quoad 9." Ad 1. Non expedire et ad mentem. Mens, est ut Ordi- 
narius aliique ipsius cooperatores, quantum in Domino possunt, satagant 
illam perniciosam superstitionem ab animis fidelium avertere, qua ab 
usurpandis Sanctorum nominibus in baptismo receptis deterrentur. 
Doceant ipsos frequenter, idcirco nomina eis imponi Sanctorum, ut 
eorum exemplis ad pie vivendum excitentur et patrociniis protegantur. 
Parochis vero aliisque animarum curae praepositis sacerdotibus com- 
mendent, ut quamdiu illa perniciosa superstitio eradicari non possit, 
omni, qua valeant, diligentia libros parochiales conscribant, etiam adhi- 
bita opera aliorum, quorum industria ea in re iuvari posse credant. 
Quodsi in casu particulari verum nomen coniugati scire non poterunt, 
stante morali impossibilitate legem observandi, ea non obligantur. 

Ad 2." Non expedire quoad utrumque et ad mentem. Mens est: 
Ordinarios curare debere, ut a Missionariis regesta celebratorum matri- 
moniorum diligenter conficiantur et conserventur, eisque pro suo pru- 

denti arbitrio praescribere cautiones ad vitanda incommoda exposita, 
adhibitis etiam, si opus fuerit, signis conventionalibus. 

Ad 3." Quoad 1." Negative; quoad 2." Provisum in primo. 

Ad 4."" Pro gratia prudenti arbitrio et conscientiae Episcopi. 

Die autem 13 eiusdem mensis et anni SSmus Dominus Noster, 
audita relatione infrascripti Secretarii, supra relatas resolutiones ratas 
habere et approbare dignatus est. 


D. Carp. Ferrata, Praefectus. 


L. 45 S. 
Ph. Giustini, Secretarius. 


II. 
MESSANEN. seu RHEGINEN. 


PRAESUMPTIONIS DE MORTE. 


Mense Martio 1910. 


Post cladem ultro citroque Messanae fretum die 28 Decembris 1908 
a terraemotu editam, Emus Archiepiscopus Catanensis primus instru- 
ctionem petiit aS. Sede pro statuenda libertate eorum profugorum qui, 
nefarie in concubinatu viventes, terrore perculsi, suae saluti animae con- 
sulere satagebant. 

Et Sacra Congregatio de disciplina Sacramentorum, sub die 18 Ia- 
nuarii a. 1909, praelaudato Emo Archiepiscopo litteras dedit cum instru- 
ctionibus pro urgentioribus casibus, id est: « In sostituzione della solita 
«fede di stato libero o di assenza d’ogni altro impedimento, qualora 
« trattisi di persone le quali pretendono di non aver mai contratto altro 
« matrimonio, bastera deferir loro, con le cautele in uso, il giuramento 
« suppletorio. Circa la stessa fede di stato libero, in caso d’ avvenuta 
« morte del primo coniuge, @ necessario di aver presente, mancando i 
« soliti certificati, I’ Istruzione del S. Offizio del 1868, se trattasi di 
« morte anteriore al recente disastro: occorre poi di soprassedere se 
« trattasi di morte che si suppone avvenuta nello stesso disastro in man- 
« canza di prove evidenti ». 

Progressu temporis, Vicariatus Urbis Cancellarius eidem S. C. quod- 
dam mortis testimonium a civili potestate depromptum subiecit, quae- 
rens ab ea quinam tribuendus esset valor huiusmodi testimoniis. 

Antequam responderetur, haec eadem S. C. scripsit, sub die 17 No- 
vembris an. p. e., ad Archiepiscopos Messanensem et Rheginensem, ut 

informationes mitterent sequentes, scilicet: utrum in ipsa Curia status 
animarum iterum fuerit stabilitus; quamnam fidem testimonia mortis 
a civili potestate deprompta mereantur; denique ut alias transmittere 
velint informationes ad exarandam Instructionem in proposito utiles 
opportunasque. 

Praefatis litteris ita respondit, die 26 eiusdem mensis, Archiepisco- 
pus Messanensis: « Finora non é stato possibile compilare lo stato delle 
« anime, poiché si attende all’ordinamento delle parrocchie, impianto delle 
« baracche, Chiese Parrochiali e case canoniche. 

« Sara questa in seguito la prima occupazione. 

« Quanto poi ai defunti nel disastro ho prestato solo fiducia alla 
« costatazione della morte per mezzo o della ricognizione del cada- 
«vere o delle testimonianze di persone degne di fede che attestano il 
« decesso. 

« E non essendo tranquillo del mezzo delle pubblicazioni che pra- 
« tica I’ Ufficiale dello Stato Civile, ero anch’ io sul punto di scrivere a 
« cotesta Sacra Congregazione per aver istruzione come regolarmi 
« quando né I’ uno, né I altro mezzo concorrono e non si ha nel con- 
« tempo notizia delle persone, quivi dimoranti all’epoca del disastro. 

« Laonde supplico la S. V. Illma ad implorarmi sul riguardo le oppor- 
« tune norme, essendovi in corso vari casi per celebrazione di matri- 
« moni, e mi interessa togliere alcune coppie dal concubinato ». 

Respondit sub die 30 ipsius Novembris Vicarius Capitularis Rhe- 
ginensis: « Di risposta alla nota di V. S. Illia debbo dirle che ancora 
« non fu possibile di ricostituire in tutte le parrocchie dell’ Archidiocesi 
«lo stato delle anime dopo il terremoto. In molte riesce difficilissimo il 
« ricostituirlo, tanto pid che nessuno ha sede fissa, né fu ancora com- 
« pletato il numero delle baracche da costruirsi. 

« Anche a conoscere il numero dei morti é opera difficile, perché le 
« famiglie sono disperse e molti sono profughi in paesi ignoti. In questa Cu- 
« ria per i matrimoni dei vedovi si chiede ordinariamente il certificato 
« di morte dal Parroco, il quale, ove non conosca il morto, per farlo 
« deve prima redigere un atto notorio sulla deposizione di quattro testi- 
« moni fededegni. 

« Per gli atti di morte dello Stato Civile, non li riconosciamo validi 
« se non sono confermati dal Parroco dopo le pratiche di rito ». 

In thesi generali huiusmodi testimoniorum civilis potestatis receptio 
ad statum libertatis comprobandum periculis est obnoxia, at exceptiones 
faciendae sunt pro qualitatibus personarum: id quod investigationem 
ex parte ecclesiasticae auctoritatis importat ad decernendum utrum per- 

sona de qua obitus asseritur, fuerit proba et coniugem familiamque 
amore fuerit prosecuta, et ita porro. 

Verum investigatio eo magis urgenda esset quia possunt dari testes, 
quorum probatio praeferenda est legis praesumptioni, uti in Curia Rhegi- 
nensi iam peragitur. 

Caeterum S. C. Sancti Officii, ut exemplum iuris afferatur, infaustam 
post pugnam de Adua, hoc pro viduarum statu libertatis dedit respon- 
sum: « Dummodo agatur de viris, qui certo adstiterunt pugnae de Adua 
« et peractis opportunis investigationibus, indubitanter dignosci nequeat, 
«an vir reapse mortuus ceciderit, attentis specialibus circumstantiis in 
« casu exposito occurrentibus, et valida praesumptione obitus, Ordina- 
«rius permittere poterit transitum ad alias nuptias ». Ex quo apparet 
opportunas investigationes esse prius faciendas et quatenus hae evadant 
sine effectu, perpendendae sunt speciales casus circumstantiae una simul 
cum valida mortis praesumptione. Et inter circumstantias perpensas in 
citata responsione S. O. erant accensendi illiciti amores viduarum ad 
nuptias convolare cupientium. 

Aliud exemplum reperitur in responsione eiusdem S. C. Sancti Of- 
ficii, sub die 27 Aprilis an. 1887. En species: « Victoria N. matrimonium 
contraxit cum Iosepho N. qui an. 1870 ad bellum profectus, in proelio 
ad civitatem S. Quintini, die 19 Ian. an. 1871 commisso, disparuit, ut 
constabat ex litteris Ministri qui militiae praeerat, nec ex eo tempore 
ulla fama de eo audita fuit, ita ut tribunal civile sententiam pronuntia- 
verit de eius obitu. Addendum quod Josephum pactum inivit cum septem 
ex eius sociis ut post praelium convenirent ad eumdem locum, solusque 
e conventu abfuit ». Et S. C. censuit: « Dummodo ex authenticis docu- 
« mentis ex testibus fide dignis saltem summarie et extraiudicialiter con- 
« stet non solum de his quae ab Episcopo exponuntur, sed insuper 
«losephum N. sincero animo prosecutum fuisse uxorem et liberos 
« neque ullam adfuisse causam qua eos desereret, permitti posse ora- 
« trici ut matrimonium ineat cum Ludovico N. ». 

Tandem abs re forsan non erit aliam 8S. O. responsionem, die 28 
Iunii 1865 datam, prae oculis habere. Quaerebatur a Vic. Ap. Pondi- 
chery: « Utrum provisiones legis civilis de absentibus coniugibus, locum 
certitudinis moralis de eorum morte tenere possint, ac consequenter 
utrum derelicti coniuges, perfectis et impletis istis provisionibus, aliud 
matrimonium contrahere valeant ». 

Resp.: « Iuxta expositum, negative, et expendendos esse casus 
« particulares ab ipso Vic. Ap. iuxta Instructionem quae eidem com- 

Haec Instructio quae incipiebat Ingentes bellorum clades subrogata 
fuit recentiori Instr. C. S. Off. an. 1868, a qua tota haec regitur quaestio. 

Emi Patres S. Congregationis de disciplina Sacramentorum in ple- 
nariis comitiis habitis die 12 martii 1910 proposito dubio: « An et quo- 
modo providendum » respondendum censuerunt: 

R. Eapendendos esse ab Ordinario casus particulares iuxta Instru- 
ctionem « Matrimonii vinculo » a S. C. Sancti Officii, datam anno 1868. 


D. Carp. Ferrata, Praefectus. 


L. S. 
Ph. Giustini, Secretarius. 


INSTRUCTIO SUPREMAE SACRAE CONGREGATIONIS 
AD PROBANDUM OBITUM ALICUIUS CONIUGIS, AN. 1868. 


Matrimonii vinculo duos tantummodo « Christo ita docente, copu- 
lari, et coniungi posse, alterutro vero coniuge vita functo, secundas, 
imo et ulteriores nuptias licitas esse, dogmatica Ecclesiae Catholicae 
doctrina est ». 

Verum ad secundas, et ulteriores nuptias quod attinet, cum de re 
agatur, quae difficultatibus, ac fraudibus haud raro est obnoxia, hine 
Sancta Sedes sedulo curavit modo Constitutionibus generalibus, saepius 
autem responsis in casibus particularibus datis, ut libertas novas nuptias 
ineundi ita cuique salva esset, ut praedicta matrimonii unitas in discri- 
men non adduceretur. 

Inde constituta Sacrorum Canonum quibus, ut quis possit licite 
ad alia vota transire, exigitur quod de morte coniugis certo constet, 
uti cap. Dominus, de secundis nuptiis, vel quod de ipsa morte recipiatur 
certum nuncium uti Cap. In praesentia, De sponsalibus et matrimoniis. 
Inde etiam ea quae explanatius traduntur in Instructione Cum alias, 
21 Augusti 1670 a Clemente X sancita, et in Bullario Romano inserta 
super examine testium pro matrimoniis contrahendis in Curia Emi 
Vicarii Urbis, et coeterorum Ordinariorum. Maxime vero quae propius 
ad rem facientia ibi habentur NN. 12 et 13. 

Et haec quidem abunde sufficerent si in eiusmodi causis peragen- 
dis omnimoda et absoluta certitudo de alterius Coniugis obitu haberi 
semper posset; sed cum id non sinant casuum propemodum infinitae 
vices (quod sapienter animadversum est in laudata Instructione his 

verbis: Si tamen huiusmodi testimonia haberi non possunt, Sacra Con- 
gregatio non intendit excludere alias probationes, quae de iure communi 
possunt admitti, dummodo legitimae sint, et sufficientes) sequitur, quod 
stantibus licet principiis generalibus praestitutis, haud raro casus eve- 
niunt, in quibus Ecclesiasticorum Praesidum iudicia haerere solent in 
vera iustaque probatione dignoscenda ac statuenda, imo pro summa 
illa facilitate, quae aetate nostra facta est remotissimas quasque regiones 
adeundi, ita ut in omnes fere orbis partes homines divagentur, eiusmodi 
casuum multitudo adeo succrevit, ut frequentissimi hac de re ad Supre- 
mam hance Congregationem habeantur recursus, non sine porro partium 
incommodo, quibus inter informationes atque instructiones, quas pro 
re nata, ut aiunt, peti mittique necesse est, plurimum defluit temporis, 
quin possint ad optata vota convolare. 

Quapropter Sacra eadem Congregatio huiusmodi necessitatibus 
occurrere percupiens, simulque perpendens in dissitis praesertim Mis- 
sionum locis, Ecclesiasticos Praesides opportunis destitui subsidiis, qui- 
bus ex gravibus difficultatibus extricare se valeant, e re esse censuit, 
uberiorem edere Instructionem in qua, iis, quae iam tradita sunt, nullo 
pacto abrogatis, regulae indigitentur, quas in eiusmodi casibus haec 
ipsa S. Congregatio sequi solet, ut illarum ope, vel absque necessitate 
recursus ad Sanctam Sedem, possint iudicia ferri, vel certe, si recurren- 
dum sit, status quaestionis ita dilucide exponatur, ut impediri longiori 
mora sententia non debeat. Itaque: 

1. Cum de coniugis morte quaestio instituitur, notandum primo 
loco, quod argumentum a sola ipsius absentia quantacumque (licet a 
legibus civilibus fere ubique admittatur) a Sacris Canonibus minime 
sufficiens ad iustam probationem habetur. Unde sa. me. Pius VI ad 
Archiepiscopum Pragensem die 11 Iulii 1789 rescripsit, solam coniugis 
absentiam atque omnimodum eiusdem silentium satis argumentum non 
esse ad mortem comprobandam, ne tum quidem cum edicto regio coniux 
absens evocatus (idemque porro dicendum est, si per publicas epheme- 
rides id factum sit) nullum suimet indicium dederit. Quod enim non 
comparuerit, idem ait Pontifex, non magis mors in causa esse potuit, 
quam eius contumacia. 

2. Hine ad praescriptum eorumdem Sacrorum Canonum, documen- 
tum authenticum obitus diligenti studio exquiri omnino debet; exaratum 
scilicet ex regestis paroeciae, vel xenodichii, vel militiae, vel etiam, si 
haberi nequeat ab auctoritate ecclesiastica, a gubernio civili loci in quo, 
ut supponitur, persona obierit. 

3. Porro quandoque hoc documentum haberi nequit; quo casu 

testium depositionibus supplendum erit. Testes vero duo saltem esse 
debent, iurati, fide digni, et qui de facto proprio deponant, defunctum 
cognoverint, ac sint inter se concordes quoad locum, et causam obitus 
aliasque substantiales circumstantias. Qui insuper, si defuncti propinqui 
sint, aut socii itineris, industriae, vel etiam militiae, eo magis plurimi 
faciendum erit illorum testimonium. 

4. Interdum unus tantum testis examinandus reperitur, et licet ab 
omni iure testimonium unius ad plene probandum non admittatur, atta- 
men ne coniux alias nuptias inire peroptans, vitam coelibem agere 
cogatur, etiam unius testimonium absolute non respuit Suprema Con- 
gregatio in dirimendis huiusmodi casibus, dummodo ille testis recensitis 
conditionibus sit praeditus, nulli exceptioni obnoxius, ac praeterea eius 
depositio aliis gravibusque adminiculis fulciatur; sique alia extrinseca 
adminicula colligi omnino nequeant, hoc tamen certum sit, nihil in eius 
testimonio reperiri quod non sit congruum atque omnino verisimile. 

5. Contigit etiam ut testes omnimoda fide digni testificentur se 
tempore non suspecto mortem coniugis ex aliorum attestatione audi- 
visse, isti autem vel quia absentes, vel quia obierint, vel aliam ob 
quamcumque rationabilem causam examinari nequeunt; tunc dicta ex 
alieno ore, quatenus omnibus aliis in casu concurrentibus circumstan- 
tiis, aut saltem urgentioribus respondeant, satis esse censentur pro se- 
cutae mortis prudenti iudicio. 

6. Verum, haud semel experientia compertum habetur, quod nec 
unus quidem reperiatur testis qualis supra adstruitur. Hoc in casu 
probatio obitus ex coniecturis, praesumptionibus, indiciis et adiunctis qui- 
buscumque, sedula certe et admodum cauta investigatione curanda erit, 
ita nimirum ut pluribus hine inde collectis, eorumque natura perpensa, 
prout scilicet urgentiora, vel leviora sunt, seu propriore vel remotiore 
nexu cum veritate mortis coniunguntur, inde prudentis viri iudicium ad 
eamdem mortem affirmandam probabilitate maxima, seu morali certi- 
tudine promoveri possit. Quapropter quandonam in singulis casibus 
habeatur ex huiusmodi coniecturis simul coniunctis iusta probatio, id 
prudenti relinqguendum est iudicis arbitrio; heic tamen non abs re erit 
plures indicare fontes ex quibus illae sive urgentiores, sive etiam leviores 
colligi et haberi possint. 

7. Itaque in primis illae praesumptiones investigandae erunt quae 
personam ipsius asserti defuncti respiciunt, quaeque profecto facile haberi 
poterunt a coniunctis, amicis, vicinis, et quoquo modo notis utriusque 
coniugis. In quorum examine requiratur ea. gr.: 

An ille, de cuius obitu est sermo, bonis moribus imbutus esset; 

Acta, vol. II, n. 5. - 31-3-910. 14 

pie, religioseque viveret; uxoremque diligeret; nullam sese occultandi 
causam haberet; utrum bona stabilia possideret, vel alia a suis propin- 
quis, aut aliunde sperare posset. 

An discesserit annuentibus uxore et coniunctis; quae tunc eius 
aetas, et valetudo esset. 

An aliquando, et quo loco scripserit, et num suam voluntatem 
quamprimum redeundi aperuerit, aliaque huius generis indicia colli- 
gantur. 

Alia ex rerum adiunctis pro varia absentiae causa colligi indicia 
sic potuerunt : 

Si ob militiam abierit, a duce militum requiratur quid de eo sciat; 
utrum alicui pugnae interfuerit; utrum ab hostibus fuerit captus; num 
castra deseruerit, aut destinationes periculosas habuerit etc. 

Si negotiationis causa iter susceperit inquiratur, utrum tempore 
itineris gravia pericula fuerint ipsi superanda: num solus profectus 
fuerit, vel pluribus comitatus: utrum in regionem ad quam se contulit 
supervenerint seditiones, bella, fames, et pestilentiae efc., etc. 

Si maritimum iter fuerit aggressus, sedula investigatio fiat a quo 
portu discesserit; quinam fuerint itineris socii; quo se contulerit; quod 
nomen navis quam conscendit; quis eiusdem navis gubernator; an nau- 
fragium fecerit; an societas quae navis cautionem forsan dedit, pretium 
eius solverit; aliaeque circumstantiae, si quae sint, diligenter perpen- 
dantur. 

8. Fama quoque aliis adiuta adminiculis argumentum de obitu 
constituit, hisce tamen conditionibus, nimirum: quod a duobus saltem 
testibus fide dignis et iuratis comprobetur, qui deponant de rationabili 
causa ipsius famae: an eam acceperint a maiori et saniore parte populli, 
et an ipsi de eadem fama recte sentiant; nec sit dubium illam fuisse 
concitatam ab illis, in quorum commodum inquiritur. 

9. Tandem, si opus fuerit, praetereunda non erit investigatio per 
publicas ephemerides, datis directori omnibus necessariis personae indi- 
ciis, nisi ob speciales circumstantias saniori, ac prudentiori consilio aliter 
censeatur. 

10. Haec omnia pro opportunitate casuum Sacra haec Congregatio 
diligenter expendere solet; cumque de re gravissima agatur, cunctis 
aequa lance libratis, atque insuper auditis plurium theologorum, et 
iurisprudentum suffragiis, denique suum iudicium pronunciat, an de 
tali obitu satis constet, et nihil obstet quominus petenti transitus ad 
alias nuptias concedi possit. 

11. Ex his omnibus Ecclesiastici Praesides certam desumere pos- 

sunt normam quam in huiusmodi iudiciis sequantur. Quod si, non 
obstantibus regulis hucusque notatis, res adhuc incerta et implexa illis 
videatur, ad Sanctam Sedem recurrere debebunt, actis omnibus cum 
ipso recursu transmissis, aut saltem diligenter expositis. 


S. CONGREGATIO CONCILII 


LUXEMBURGEN. (Luxemburg). 


ELEEMOSYNAE MISSARUM. 


Episcopus Luxemburgensis, datis ad S. C. Concilii litteris sub die 
30 iulii 1909 exponebat ut sequitur: 

«In dioecesi Luxemburgensi, ex consuetudine generali, parochi 
« suis vicariis relinquunt diversa iura stolae, uti sunt emolumenta ex 
« baptismo, ex benedictione mulierum post partum, etc. Aliam adhuc 
«non parvam imminutionem parochialis congrua apud nos ex eo pati- 
«tur quod, ex consuetudine immemoriali, vicarii, generatim non in 
« domo parochiali habitantes, singulis Dominicis diebusque festivis nec- 
« non pluribus aliis occasionibus mensae parochi gratis assideant. Insu- 
« per parochi maiorem sibi assumunt partem oneris ex hospitalitate et 
visitatione aegrotantium et pauperum provenientis quin vicarii ex hoc 
« capite nimis graventur. Ex omnibus hisce largitionibus tractu tempo- 
« rum firmatis, congrua parochialis plus aequo diminueretur nisi exsta- 
« ret aliqua saltem compensatio, pariter ex consuetudine et tacito atque 
«unanimi consensu parochorum et vicariorum introducta. Ex Missis 
«nempe cantatis, tum fundatis tum adventitiis, quarum in unaquaque 
« parochia magnus exstat numerus, ideoque a solo parocho persolvi 
« nequeunt, parochi, cum vicariis suis eas committere cogantur, ab ea 
« stipendii parte quae pro sacerdote celebrante vel in limine funda- 
« tionis vel ab Ordinario pro Missa adventitia cantanda statuta est, ali- 
« quid sibi retinent ad complendam congruam modo supradicto notabiliter 
« imminutam. Quod pactum tacitum, die 29 Aprilis 1898 a S. C. de Propa- 
« ganda Fide ad normam cuiusdam responsi S. C. Concilii diei 25 Tulii 
« 1874 pro fundatis Missis approbatum, post decretum Ut debita sollici- 
« tudine S. C. Concilii diei 11 Maii 1904 in animis plurimorum ecclesia- 
«rum rectorum graves excitavit dubitationes. Sunt qui post publicatum 

« hoe decretum, cum magno congruae parochialis detrimento, vicariis 
« suis totum stipendium solvunt, quin aliquid ex vetere consuetudine 
« supra memorata immutare ausi fuerint, timentes ne excitent populi 
« admirationem turbentque bonam pacem parochos inter et vicarios. Alii, 
« praesertim rectores quidam parochiarum magnarum, innixi responso 
« S. C. de Propaganda Fide diei 29 Aprilis 1898, nil innovandum esse 
« duxerunt, ne ad eas rei familiaris angustias deciderent ut, aucta dis- 
« proportione emolumentorum parochi et vicariorum, impares fierent 
« ad implendum obligationes receptas et suo statui convenientes. 

« Attentis hisce difficultatibus quibus apud nos premuntur parochi, 
« a Sanctitate Tua humiliter peto ut, ad consulendum conscientiae paro- 
« chorum, ad tuendam congruam parochialem, ad pacem ac concordiam 
« parochos inter et vicarios servandam et admirationem populi vitan- 
« dam, praxim hucusque receptam approbare digneris, iuxta declara- 
« tiones a S. C. Concilii exhibitas in Monacen. 25 Iulii 1874 ', Hildesien. 
« 21 Ianuarii 1898 et responsum S. C. de Propaganda Fide diei 26 Apri- 
« lis 1898 in Luxemburgen. ». 

Emi Patres S. Congregationis Concilii in generalibus comitiis die 
26 Februarii 1910 respondendum censuerunt: 

Attentis particularibus circumstantiis iisque perdurantibus, pro facul- 
tate retinendi vigentem praxim, facto verbo cum SSimo. 


! S. C. Concilii 25 Iulii 1874, - Archiep. Monacen. - In parochorum reditibus etiam 
Missarum fundationes, singularum parochiarum propriae, et publicae functiones occa- 
sione exequiarum vel benedictionis matrimoniorum peragendae numerantur, quibus pro 
Missis sive fundatis sive casualibus certa stipendia ordinario maiora parocho assignan- 
tur, quae stipendia partem integralem beneficii parochialis constituunt. Quaeritur, 
utrum parochi impediti celebrationem harum Missarum alteri sacerdoti sic tradere 
debeant, ut totum stipendium constitutum pro celebratione talium Missarum solvant. 
an potius sufficiat ordinarium vel aliquanto maius ab Archiepiscopo statuendun, ita 
ut quod supersit ab ipsis parochis, quibus Missae eaedem in partem redituum assi- 
gnatae sunt, tuta conscientia retineri possit. 

R. Attento quod eleemosynae Missarum, de quibus in precibus, pro parte locum 
teneant congruae parochialis, licitum esse parocho, si per se satisfacere non possit, 
Missas alteri sacerdoti committere, attributa eleemosyna ordinaria loci, sive pro Missis 


lectis sive cantatis. 

S. CONGREGATIO RITUUM 


MONITUM. 
AD EDITORES LIBRORUM LITURGICORUM. 


I. In rubricis Generalibus Breviarii Romani tit. IX, n. 6, post Fe- 
stum Nativitatis B. M. V. inseri debet Septem Dolorum, Dominica tertia 
Septembris. 

II. In parte hyemali Breviarii Romani in Festo S. Thomae Aqui- 
natis, die 7 Martii, ubi legitur: « Lectio IX, de Homilia etc. », sub- 
stituantur verba: « In Quadragesima, lectio IX, de Homilia et comm. 
Feriae ». 

I[I. In Rubrica Breviarii et Diurnalis quae invenitur die 16 Se- 
ptembris in Festo Ss. Cornelii et Cypriani Mm. et quae incipit: « Si 
Festum Ss. Cornelii et Cypriani occurrerit Dominica, etc..... » et conclu- 
ditur in I Vesp. et Laud. tantum, verba I Vesp. et deleantur. 

IV. In Missali Romano, tum in Festo Ss. VII Fundatorum, tum in 
Missa Intret de Communi plurim. Mart. 1 loco, ad Graduale legenduin ; 
« in generationem et generationem », prouti legitur in textu S. Scripturae, 
Eccl. 44, 14. 

V. In Rituali Romano, Benedictio novae Campanae, quae ad usum 
Ecclesiae, sive Sacelli, inserviat, adprobata per Decretum S. R. C. 22 
Ianuarii 1908, ponatur inter benedictiones reservatas in appendice, ante 
benedictionem simplicem novae Campanae, quae tamen ad usum Eccle- 
siae non inservit, nuper reformatam. 

VI. Item in Rituali Romano, Benedictio Officinae Librariae et Ma- 
chinae Typographicae nuper adprobata Decreto 12 Maii 1909, inseratur 
inter benedictiones non reservatas, in appendice, ante benedictionem Do- 
mus Scholaris noviter erectae. 

DECRETUM. 

Sanctissimus Dominus Noster Pius Papa X, referente infrascripto 
Cardinali Sacrorum Rituum Congregationi Praefecto, suprascriptas varia- 
tiones Breviario, Missali ac Rituali Romano respective inserendas decre- 
vit. Die 9 Martii 1910. 


Fr. S. Carp. Martine.ui, S. R. C. Praefectus. 
L. S. 


Ph. Can. di Fava, Substitutus. 

SACRA ROMANA ROTA 


MEDIOLANEN. (Milano). 
NULLITATIS MATRIMONII - BALZAN-ADAMI. 


Pio PP. X feliciter regnante Pontificatus Dominationis Suae anno 
septimo, die 15 Februarii 1910, RR. PP. DD. Ioannes Prior, Ponens, Aloisio 
Sincero et Iosephus Mori, Auditoribus de turno,in causa Mediolanen.-Ma- 
trimonii, inter Eugenium F. Balzan, repraesentatum per procuratorem An- 
gelum D’Alessandri, Advocatum, et Italam Adami, interveniente et disce- 
ptante in causa Vinculi Defensore ex officio, sequentem definitivam tuterunt 
sententiam. 

Eugenius F. Balzan, die 29 Aprilis anni 1874, in dioecesi Adriensi 
natus, anno 1889,dum quindecim erat annorum, a parentibus Veronam 
studiorum causa apud amitam missus est. Fere post annum a suo 
adventu in hane urbem, amore captus est erga Italam Adami, puellam 
septemdecim annorum, apud genitores in parochia S. Georgii in Braida 
eiusdem urbis commorantem, quam frequenter ille videbat in quadam 
herbaria taberna, herbarii mercatoris adiutricem. Brevi sibi mutuo ma- 
trimonium promiserunt: Eugenii vero pater noluit assentiri nuptiis. 
Cum filius aetate minor esset et deficeret consensus paternus, matri- 
monium civile celebrari non poterat. Matrimonii etiam religiosi licitae 
celebrationi obstabat lex dioecesana, quae prohibebat nuptias coram 
ecclesia iniri, nisi praemissus fuerit contractus civilis. 

Eugenio, igitur, petenti vinculo tantum sacramentali cum puella 
coniugi, absolute renuerunt parochus S. Georgii in Braida, sacerdos Caie- 
tanus Masotti, proprius nempe sponsae parochus, et Curia Veronensis. 
Hisce repulsis minime fractus, Eugenius ad fratrem suum Paulum recur- 
sum habuit, qui in simili rerum conditione positus, coram parocho 
Omnium Sanctorum Patavii expedite nupserat. Rem agebat Paulus cum 
parocho ecclesiae Omnium Sanctorum, qui paratum se exhibuit ad 
nuptias celebrandas, dummodo sibi afferretur delegatio parochi sponsae. 
Insistente Paulo apud parochum Masotti, iste concessit Eugenio quaedam 
documenta matrimonialia, attestationes videlicet baptismi sponsae, et 
status liberi utriusque contrahentis, simulque epistolam ad parochum 
Mortesina, sub die 31 Decembris 1891 quae sic sonat: « I] sottoscritto si pre- 

« gia spedirle i documenti relativi al matrimonio Balzan Eugenio Fran- 
« cesco di Lorenzo con Adami Itala di Francesco, ed in pari tempo, 
« declinando ogni resposabilita, dichiara che da parte sua nulla osta a 
« che ella o altri assista al matrimonio suddetto ». Hisce documentis 
munitae, summo mane die 2 Ianuarii 1892, partes Patavium petiere, et 
in ecclesia Omnium Sanctorum coram parocho Mortesina, qui dispen- 
sationem a bannorum proclamatione iam obtinuerat, et a proprio sponsae 
parocho se delegatum esse ad matrimonio assistendum bona fide reputavit, 
nuptias iuxta formam Tridentinam inierunt. At infelicem exitum habuit 
matrimonium, et vitae consuetudo brevi abrupta est. Pluribus interiectis 
annis, Eugenius Mediolanensi Curiae supplicem misit libellum, petens ut 
suum matrimonium cum Itala Adami nullum declararetur ex capite 
clandestinitatis, propter defectum parochi proprii. Haec Curia, obtenta 
ab Episcopo Patavino delegatione, processum instruxit ac sententiam 
edidit die 17 Martii 1909, qua nullum declaratum fuit matrimonium ob 
rationem supradictam. Ab hae sententia Defensor Vinculi Mediolenensis 
iuxta Constitutionem Benedictinam « Dei miseratione » ad H. S. Ordinem 
appellavit, et de appellationis instantia hodie cognoscendum est sub 
dubii formula: An constet de matrimonii nullitate in casu ? 

Quaedam imprimis praestat notare ut ab initio caput emineat totius 
quaestionis dirimendae. Causa vertitur tota in quaestione utru:n Archi- 
presbyter Masotti, proprius sponsae parochus, matrimonio assistendi 
licentiam dederit parocho ecclesiae Omnium Sanctorum Patavii, D. Vin- 
centio Mortesina ? 

Et huius quaestionis solutio querenda est in interpretatione facti 
transmissionis documentorum matrimonium respicientium a proprio paro- 
cho ad parochum Mortesina, qui matrimonio adstitit, et epistolae quam 
supra retulimus, iisdem documentis adnexae. His enim solis enixus, 
parochus patavinus putavit se licentiam matrimonio assistendi rece- 
pisse, neque alia allata sunt argumenta ad delegationem probandam. 
Rey. Vincentius Mortesina sub iuramento deponit: « Il parroco che 
« aveva diritto al matrimonio mi mando tutto: dunque intendeva tra- 
« smettere a me il diritto. - Per me il fatto era una delegazione impli- 
« cita - il fatto era pit forte delle parole ». Et eadem delegatio, iuxta 
eumdem, patet ex epistola parochi Masotti, quam simul cum praefatis 
documentis ipsi misit, cuius textus erat: « I] sottoscritto si pregia ecc. », 
prout supra in facti specie refertur: « Io ho intesa, deponit parochus 
« Mortesina, come una delegazione e per questo non delegai nessun 
« altro sacerdote ». 

Archipresbyter Masotti in depositione sua iurata negat prorsus sibi 

unquam fuisse mentem dandi licentiam matrimonio assistendi, et hoc 
ipsum, iuxta testem sacerdotem Brentegani, asseruit ante exortum 
dubium de validitate matrimonii, quando ex natis dissidiis coniuges 
ab invicem separati vivebant. 

Cum parochus proprius neget se licentiam concessisse, onus pro- 
bandi delegationem habitam incumbit parocho Mortesina et contrahen- 
tibus, iuxta ea quae habet Sanchez, De Matr. disp. 37, n. 5: « Quando 
autem contracto matrimonio aliquis opponit sacerdotem qui interfuit, 
caruisse licentia, ipsi incumbere onus probandi testatur Cephalus, con- 
stit. 47, n. 2, vol. 1, quod maxima difficultate non caret: videtur enim 
fundata opponentis intentio in decreto Tridentino Sess. 24, c. 1, de Ma- 
trim. petentis licentiam: et cum illa sit quid facti, non praesumitur : 
quare potius videtur onus probandi transferri in ipsos contrahentes, 
vel sacerdotem qui interfuit. Sed placet concordia Mascardi, conclus. 984, 
ubi alia ad hoe affert; et . 3 resolvit, si contra licentiam opponatur a 
tertio, ipsi incumbere probare; si vero a proprio parocho, transferri 
onus probandi in alienum sacerdotum et ipsos contrahentes ». 

Ad ius quod spectat, recolendum imprimis celebre Tridentinum De- 
cretum « Jametsi », de Ref. Matr., Sess. XXIV, cap. 1: « Qui aliter quam 
praesenti parocho vel alio sacerdote, de ipsius parochi seu Ordinarii 
licentia, et duobus vel tribus testibus matrimonium contrahere attenta- 
bunt, eos sancta Synodus ad sic contrahendum omnino inhabiles reddit: 
et huiusmodi contractus irritos et nullos esse decernit, prout eos prae- 
senti decreto irritos facit et annullat ». 

Ut alius sacerdos, praeter proprium, unius alteriusve contrahentis 
parochum, matrimonii constituatur testis qualificatus, debet praecedere 
actus positivus voluntatis externe expressus proprii parochi sive Ordi- 
narii proprii, quo ipsi conceditur assistendi licentia, de qua loquitur 
decretum. Ideo licentia praesumpta seu interpretativa, quae revera non 
existit, sed solummodo data quadam hypothesi existeret, non sufficit ad 
testem matrimonii auctorizabilem constituendum. Ad rem Sanchez, de 
Matr. lib. 3, disp. 35, n. 24: « quando enim licentia et iurisdictio est ne- 
cessaria ad substantiam et valorem rei, ut in poenitentia et matrimonio, 
non satis est ratihabitio de futuro. Quia (ut probavi 18) licentia debet prae- 
cedere, et in ratihabitione de futuro, non praecedit licentia et consensus, 
sed tantum est probabilis praesumptio consensus postea praestandi ». 

At per licentiam tacitam, quatenus a praesumpta vel interpretativa 
distinguitur, sufficienter exprimi potest voluntas positiva proprii paro- 
chi vel Ordinarii alium delegandi sacerdotem ad munus implendum 
testis auctorizabilis. Cf. Sanchez, l. c. m. 20; Bened. XIV. Inst. Eccles. 33, 

n. 12. Cum ceteroquin nullibi in iure restringatur haec facultas gene- 
ralis delegandi ad solam expressam, dicendum est delegationem haberi, 
ubi facta « matrimonium praecedentia et vere concludentia » (Wernz, de 
Matr. p. 289) ostendunt hanc fuisse mentem illi cui de iure competit 
delegare. Fagnanus, in cap. 2, de Cland. desp. n. 31 et seqq., nonnullas 
affert declarationes S. C. C. quae contrariae videntur, quarum una est 
sequens: « An ut sacerdos, gui non est proprius contrahentium paro- 
chus, eos matrimonio coniungere possit, sufficiat tacita licentia quae 
resultat ex tolerantia? S. C. censuit non sufficere, sed requiri vel com- 
missionem generalem administrandi omnia sacramenta, vel, si haec non 
adsit, specialem et expressam licentiam ». Ad rem vero notat Cl. P. Wernz, 
l.c. (222). « Si controvertitur num tacita licentia sufficiat, non raro potius 
de nomine quam de re fit disputatio: etenim delegatio tacita quae quoad 
rem est mere interpretativa vel praesumpta, certo non est valida. Cfr. 
S. C. C. in c. Paris. 14 Dec. 1889, in Act. S. Sed. vol. 22, n. 477 et seqq 
responsio vero S. C. C. in c. 22 Iun. 1581, quae videtur reprobare taci- 
tam licentiam , potius videtur intelligenda de licentia sensu lato tacita, 
i. praesumpta ». 

Facta « vere concludentia » dici debent solum quando manifeste 
ex illis colligi potest delegationem intendi, seu si aliam explicationem 
probabilem facta non admittunt. 

In re facti ad trutinam prius revocanda est epistola supra relata 
parochi Masotti. Huius verba - « In pari tempo declinando ogni respon- 
« sabilita, dichiara che da parte sua nulla osta a che Ella o altri assista 
«al matrimonio suddetto » - formulam negativam (nulla osta) conti- 
nent, et designationem vagam personae quae matrimonio assistere possit 
(Ella o altri assista), quae, licet ex sese dubii valoris sint, tamen suffi- 
cere possent ad legitimum assistentiae titulum conferendum, si contextus 
et circumstantiae concomitantes scribenti fuisse animum delegandi sua- 
derent: at in immediato contextu occurrunt alia verba: « declinando 
« ogni responsabilita », quae omnem vim ipsorum delegationem signifi- 
candi, maxime si attendantur facta praecedentia, plane elidunt. Ut notat 
Barbosa, Axiom. 222, n. 48: « Verba praecedentia declarant sequentia, 
et e converso, 1. utrum, ff. de petit. haered. 1. qui filiabus, in prince. ete. 
Imo quod verba praecedentia magis declarant sequentia quam e con- 
verso, dicunt Cephal. cons. 156, n. 10 et seqq., et cons. 351, n. 38 Paris., 
cons. 23, n. 118, lib. 1». Si de facto delegaverit parochus, actus delega- 
tionis, sive bene sive male factus, sibi necessario imputatur. Qui licentiam 
concedit ad actum quemdam determinatum, abiicere a se nequit respon- 
sabilitatem tali concessioni intrinsece inhaerentem, atque ab eadem inse- 

parabilem. Parochus Masotti, itaque, clare exprimens se nihil respon- 
sabilitatis in negotio sibi assumere, hoc ipso exprimit se nolle licentiam 
matrimonio assistendi concedere. Aliis verbis, clausula, qua reiicit respon- 
sabilitatem, lumen affert propositioni dubiae quae sequitur: « nulla osta 
«ache Ella o altri assista », et determinat sensum eiusdem negativum, 
quem verba ipsa naturaliter praeseferunt, ita ut aequivaleat attestationi 
ex parte scribentis se nolle obstacula ponere quominus parochus Mor- 
tesina vel alius quicumque sacerdos matrimonio assistat. Nam potuit 
parochus Masotti non solum negative se habere respectu matrimonii 
celebrandi, denegando assistendi licentiam, verum etiam se positive 
contrarium prodere, rationes nempe urgendo apud Curiam Patavinam 
vel Sponsi parochum, quibus matrimonium non expedire ostenderetur: 
- disparitatem videlicet conditionis sponsorum, iuvenis aetatem minorem, 
dissensum paternum, impossibilitatem contractum civilem faciendi - 
indicia haec omnia haud obscura funestae cuiusdam sequelae. 

Circumstantiae antecedentes eamdem epistolae interpretationem 
confirmant. 1.° Lex dioecesana Veronensis prohibebat quominus matri- 
monium religiosum contraheretur quin fieret contractus civilis. 

2.° Huic legi obsequens, parochus sponsae renuit matrimonio assi- 
stere, uti omnes testes deponunt; i. e. sponsus et sponsa, pater et mater 
sponsae, ipse parochus Masotti, et alii quidem ex auditu. Imo pater 
sponsae, qui matrimonio validitati favet, testatur parochum Masotti non 
semel, sed pluries et spontanee se matrimonio contrarium exhibuisse: 
« fu il parroco che pid volte venne in casa mia a dirmi che il matrimonio 
« non poteva celebrarlo, perché lo sposo era troppo giovane ». 

3.° Deponit sponsus fratri eius Paulo, qui omnia ad matrimonium 
Patavii celebrandum paranda curabat, parochum Masotti absolute renuisse 
delegationem petitam concedere: « Si rifiutd di fare la delegazione, di- 
« cendo che tutto al pid avrebbe potuto dichiarare che a lui non risul- 
« tava vi fossero ostacoli ed impedimenti nei precedenti miei e dell’Adami 
« in ordine al matrimonio ». At excludendum censuere PP. hoc testimo- 
nium, quia testis unici est in propria causa, et quidem ex auditu. Nihi- 
lominus constare adverterunt parochum Masotti nullas habuisse partes 
in negotio quo de matrimonio Patavii celebrando agebatur. 

4.° Curia ipsa Veronensis, quod probe notandum est, licentiam ad 
matrimonium ineundum denegavit, ut etiam pater et mater mulieris 
testantur. Et declarat Vicarius Generalis Veronensis, qui tempore quo 
nuptiae fuerunt initae eodem munere iam fungebatur: « Chi scrive..... 
«rammenta assai bene di aver negato |’assenso alla celebrazione del 
_ « matrimonio, per la ragione che mancando allo sposo I eta prescritta, 

« non avrebbe potuto, se non dopo molto tempo, mettersi in regola colla 
« parte civile..... Certo |’ Arciprete Masotti, avuto questo negativo, non 
«avrebbe dovuto delegare ad altri la celebrazione del matrimonio ». 
Temere nimis egisset parochus, si, posthabita Curiae repugnantia, ausus 
fuisset delegationem concedere, praesertim in casu, ubi coniuges, in 
urbe episcopali degentes, omnibus essent in exemplum, quo facili modo 
eludi possent et lex dioecesana, et Curiae ipsius oppositio. 

Hae omnes circumstantiae, praecipue si cumulatim sumantur, gra- 
vem omnino praesumptionem facto delegationis contrariam constituunt. 

Insuper magno pretio aestimandum esse putarunt PP. testimo- 
nium parochi Masotti. Probe agnoscunt quidem depositionem eius etiam 
iuratam, se nunquam habuisse intentionem delegandi, nullum effectum 
habere posse, si aliunde constaret sufficienter expressam fuisse ipsius 
voluntatem delegationem, de qua in themate, concedendi, siquidem de 
re agitur quae ad forum externum pertinet, ubi « nihil est nisi quod 
apparet ». Cum vero nullum interesse in causa habeat, et facta propria 
explicet, etiamsi testis unicus sit relate ad aliqua quae deponit, magnae 
auctoritatis in re habendus est. 

Ipse sacerdos Brentegani, qui parum benignum erga eum se pro- 
dit, fatetur: « Non crederei perd che ora fosse capace di tradire la 
« verita e di lasciarsi corrompere ». Notat enim De Luca, De Iudic. disp. 32, 
n. 59: « Regula est, quod singularis testis probationem non concludit 
ex vulgari assumpto, quod dictum unius dictum nullius: et tamen in 
aliquibus casibus, etiam unicus testis sufficiens reputari solet, ad pro- 
bationem plenam, sive ad plus quam semi-plenam, adeo ut aliquod 
fomentum adminiculorum idem suppleat: puta, quia agatur de teste 
multum qualificato, sive de mediante deponente de facto proprio, nul- 
lum penitus habente in negotio interesse bursale, vel existimationis, aut 
affectionis:..... aut quod non agatur de probatione ex integro, sed de 
declaratione vel interpretatione rei ambiguae, in ultimis praesertim 
voluntatibus, et etiam quandoque in actibus inter vivos ». Parochus 
Masotti deponit: « Asserisco assolutamente che certamente io non ebbi 
« intenzione di delegare ». Idem, iuxta testem Brentegani, asseruit ante 
exortum dubium de matrimonii validitate, quando ex natis dissidiis 
coniuges seorsum vivebant. Sensum epistolae, quam scripsit parocho 
Mortesina, explicat. « Il senso di tutto era questo: Faccia lei da parte 
« sua quello che crede di poter fare, uscendo io da ogni responsabilita, 
«e nulla pretendendo delle mie competenze ». Pater sponsae non con- 
tradicit, imo potius confirmat, quando testatur eum promisisse « suo 
« appoggio », et epistolam dicit fuisse « una semplice raccomandazione ». 

Sed nec ulla eidem parocho Masotti videbatur necessitas huiusmodi 
delegationem concedendi, ut matrimonium Patavii valide et licite con- 
trahi posset. Nam optime scivit ibi fuisse parochum proprium sponsi. 
Imo declarat: « gli sposi mi dissero che andavano a contrarre il ma- 
« trimonio innanzi al parroco dello sposo, e ritenni che quel parroco 
« poteva legittimamente assistere al matrimonio del Balzan, allora 
« giovanetto di 18 anni». Ideo omnia Veronae ordinate peracta autu- 
mans, sponsos Balzan-Adami post reditum ex itinere legitime coniun- 
ctos reputavit, ut ipse et alii testantur, et filiam ex matrimonio procrea- 
tam in libro baptizatorum tanquam ex legitimis nuptiis natam inscribi 
fecit. 

Refert mulieris mater illum filiae post nuptias semel obiter dixisse : 
« Ho scritto io una carta che ti sposino »: quae verba, si quidem tanta 
fides huic testi adhiberi liceat, aliud significari nequeunt nisi epistolam 
quae iam satis superque explicata est. 

Ex documentorum transmissione non magis probatur intentio dele- 
gandi, quamvis generaliter refert Aichner, Comp. Iur. Eccles. p. 675: 
« Licentia tacita est quae ex actibus concludentibus manifeste colligi- 
tur, e. g. si parochus omnia documenta necessaria transmittat ad alium 
parochum, non tamen adiecta delegatione copulandi, ex tali agendi 
ratione intentio delegandi indubitanter apparet ». In casu enim nostro 
concreto patet hoc factum transmissionis documentorum maiorem signi- 
ficationem non habuisse quam verba epistolae, quae documentis adne- 
ctebatur, et rationem istius facti ex illis verbis simulque ex circum- 
stantiis, de quibus supra, esse desumendam. Praeterea, manente impos- 
sibilitate matrimonium Veronae vel in dioecesi Veronensi celebrandi, ius 
habebant partes experiendi num alibi laetior spes ipsis affulgeret desi- 
deratum finem obtinendi. Quin huic negotio se immiscuerit parochus 
Masotti, uti dictum est, partibus tamen poscentibus documenta ad ma- 
trimonium necessaria recusare non poterat. 

Licentiam matrimonio assistendi, igitur, ex proprio sponsae paro- 
cho non habuit parochus Mortesina, sive expressam, sive tacitam, seu 
quae ex factis praecedentibus et vere concludentibus manifeste colli- 


gitur. 

Quibus omnibus mature perpensis: 

Christi nomine invocato, solumque Deum prae oculis habentes, 
Nos, infrascripti Auditores, pro tribunali sedentes, ad propositum dubium 
dicimus, pronunciamus, atque definitive sententiamus: constare de nullitate 
matrimonii in casu, salva tamen legitimitate filiae ex matrimonio natae, 
statuentes praeterea expensas esse solvendas ab Eugenio Balzan. 

Ita pronunciamus, mandantes Ordinariis locorum et ministris tribu- 
nalium, ad quos spectat, ut exsecutioni mandent hanc sententiam, et 
adversus reluctantes procedant ad normam sacrorum canonum, et prae- 
sertim cap. 3, Sess. XXV, de Ref. Concilii Tridentini, iis adhibitis exse- 
cutivis et coercitivis mediis, quae magis efficacia et opportuna pro 
rerum adiunctis exstitura sint. 


Romae, die 23 Februarii 1910. 
Ioannes Prior, Ponens. 


L. +R S. Aloisius Sincero 
Ioseph Mori. 
Sac. Tancredes Tani, Notarius. 


SECRETARIA STATUS 


DOCUMENTA 
AMERICAM LATINAM ET INSULAS PHILIPPINAS RESPICIENTIA. 


I. 


EPISTOLA AD ARCHIEPISCOPOS, EPISCOPOS ALIOSQUE LOCORUM ORDINARIOS 
IN AMERICA LATINA ET INSULIS PHILIPPINIS. 


Illme ac Rime Domine, 


Sanctissimus Dominus Noster Americae Latinae et Philippinis Insu- 
lis, per Rescriptum die 1{* Ianuarii huius anni datum, quod typis im- 
pressum praesentibus litteris apponitur, amplissimum Indultum super 
ieiunio et abstinentia, ad decem annos valiturum, concedere digna- 
tus est. 

Ut Amplitudini Tuae videre est, gratiae, quas per Indultum hoc 
generale in re ieiunii et abstinentiae Sanctitas Sua universis praefata- 
rum regionum Dioecesibus est elargita, tanti sunt momenti eamque prae- 
seferunt benignitatem in conscientiis fidelium expediendis a conditioni- 
bus praescriptisque onerosis Indulti anni 1899, ut superare sane dicas 
quantum elapsis temporibus hac de re concessum fuerit, ipsis in locis 
ubi Bulla Cruciatae, quae dicitur, vigebat. Cum autem haec Bulla et 
Indulta sive Summaria quadragesimalia aliave id genus Rescripta, quae 
dari una cum memorata Bulla consueverunt, iamdiu in pluribus Ame- 

ricae Latinae regionibus vim amplius non obtinerent, atque, ubi vige- 
bant, eleemosynae quae hoe titulo solvendae erant, potius ex hodie 
remisso passim fidei Christianae fervore quam ex vero Ecclesiae legum 
contemptu, a paucioribus, pro fidelium numero, in dies praestarentur ; 
idem Pontifex sapientissime desiderans ne id, quod initio ad animarum 
pacem et bonum constitutum fuerat, vergeret, humanae infirmitatis causa, 
in novam peccati occasionem atque in multorum aeternae salutis discri- 
men, statuit decrevitque ut desinat pro America Latina universa ac pro 
Philippinis Insulis eiusdem Bullae Cruciatae, itemque quadragesimalium 
Indultorum sive Summariorum, de quibus supra, usus et obligatio; quo 
fiet ut, in locis ubi hucusque illa privilegia vigebant, qui ea impetrave- 
rint non amplius renovare teneantur, qui vero ipsa non obtinuerint 
nihil est cur expostulent. 

Quod vero spectat ad ceteras facultates et gratias, quae ordinario 
more per Bullam eamdem hactenus tribuebantur, si ratio et vis prospi- 
ciatur facultatum Apostolicarum, quibus earum regionum Episcopi ditari 
solent, necnon summa S. Sedis benignitas in elargiendis, tum generali 
tum peculiari forma, Indulgentiis plenariis vel partialibus, compertum 
quidem erit nunc harum omnium, partem abunde compensari, partem 
alio de capite, sed pari profusione concedi; quare ex hac Bullae Cruciatae 
cessatione, regionum earum fideles nil prorsus detrimenti neque spiri- 
tualium Ecclesiae beneficiorum imminutionem esse passuros iam prae- 
videre fas est. Nam: 

1.° Spirituali indulgentiarum lucro per relatam Bullam concessarum, 
tam vivis quam defunctis, satis superque per tot pietatis opera vel pre- 
ces, quae nunc exstant, ab Ecclesia indulgentiis locupletatas, facile sup- 
pleri potest. 

2.° Facultatibus, quae pro interdicti tempore tribuebantur, vix 
unquam, in hodierna Ecclesiae praxi, opus esse videtur; quod, si casus 
huiusmodi forte contingat, ita, ad agendi rationem quod attinet, interdicti 
applicatio mitigata evadet, ut vetera Indulta expetendi necessitas fere 
non habeatur. 

3.° Votorum ac iuramentorum commutationibus aliunde aditus plane 
patet, propter Apostolicas facultates, quae, ad tempus non ita breve, a 
S. Sede Episcopis communicantur atque propter tot tantaque privilegia 
ac particularia indulta, quibus plurimi ex utroque clero confessarii gau- 
dere solent. 

4.° Eaedem facultates satis consulere videntur etiam casibus cano- 
nicarum inhabilitatum, aeque ac difficultatibus, quae oriri solent ex 
poenis incursis a Beneficiariis in acquisitione et usu sui beneficii. 

5.° Idem dicendum de absolutione a censuris, de dispensatione 
super canonicis irregularitatibus et matrimonialibus impedimentis qui- 
busdam, atque de celebrandi licentia per horam ante lucem et per horam 
post meridiem ; quibus omnibus a S. Sede optime provisum est per 
facultates quam amplissime earum regionum Episcopi collatas, quae 
longe excedunt quotquot Bulla Cruciatae continebantur. 

Hisce compositum litteris, item Rescriptum Amplitudo tua repe- 
riet, quo facultates quaedam, Dioecesibus Americae Latinae anno 1900 
a Leone PP. XIII f. r. ad decennium tum per Rescriptum a S. Con- 
yregatione Negotiis Ecclesiasticis Extraordinariis praeposita datum die 
{* Ianuarii sub nn. 1, 2, 3, 4, 6, 7 et 8, tum per Rescriptum S. Congre- 
gationis Concilii diei 4*° Maii concessas, ad aliud decennium confirmantur, 
et ad Insulas Philippinas item ad decennium extenduntur. 

Haec omnia patefacere atque consideranda Tibi proponere tenebar; 
iamque superest ut Tibi sensus exprimam plenissimae existimationis 
meae ex animo. 

Amplitudinis Tuae 
Romae, die 1* Martii 1910. Addictissimus 
R. Carp. MERRY DEL VAL. 


II. 


INDULTUM CIRCA ABSTINENTIAM ET IEIUNIUM 
PRO AMERICA LATINA ET INSULIS PHILIPPINIS. 


Ex Audientia SSmi 
die 1° Ianuarii 1910. 

Archiepiscopi et Epis¢opi Americae Latinae, in Urbe, anno mpccexcix, 
in plenarium Concilium congregati, Leoni PP. XIII f. r. exposuerunt 
maximam difficultatem in qua, ob speciales regionum conditiones, ver- 
santur fideles suarum dioecesium servandi ecclesiasticas leges de ieiunio 
et abstinentia non obstantibus amplissimis indultis a S. Sede iam con- 
cessis. Supplices proinde dederunt preces ut Sanctitas Sua ampliorem 
et generalem pro America Latina dispensationem concedere dignaretur. 

Porro idem Pontifex, re mature perpensa atque praehabito voto 
nonnullorum §S. R. E. Cardinalium, attentis gravissimis causis allatis, 
referente me infrascripto Cardinali a Secretis Status, volens animarum 
necessitatibus atque anxietatibus occurrere, servata ecclesiastica lege 
ieiunii et abstinentiae ac salvis permanentibus excusationibus ab eadem 
lege iure communi, iuxta regulas probatorum auctorum, admissis, am- 

plius indultum et generale concessit, quibusdam conditionibus circum- 
scriptum. 

Cum autem causae illae gravissimae non solum perdurent, sed 
mitigationem in ipsis conditionibus praefatis suadeant, Sanctissimus Do- 
minus Noster Pius Divina Providentia Papa X, ne ex petitione singulis 
fidelibus vel familiarum capitibus usque adhuc imposita, vel ex taxis 
eleemosynarum ex capite Bullae Cruciatae vel aliunde alicubi praescriptis, 
spirituale damnum patiantur illi praesertim qui forsan non ex vero legis 
despectu, sed potius ex fragilitate et humana infirmitate, conditionibus 
et praescriptis onerosis non satisfaciant et tamen indebite indulto gau- 
dere praesumant, ut experientia compertum est; novum indultum de 
speciale benignitate concedendum duxit ad decennium, et concessit, sin- 
gulis annis ab omnibus et singulis Americae Latinae et Insularum Philip- 
pinarum Ordinariis, facta mentione apostolicae delegationis, simpliciter 
et ad litteram prout iacet promulgandum, cuius virtute : 

I. Lex ieiunii sine abstinentia a carnibus servetur feriis VI adven- 
tus et feriis IV quadragesimae. 

II. Lex ieiunii et abstinentiae a carnibus servetur feria IV cinerum, 
feriis VI quadragesimae et feria V maioris hebdomadae. 

Sed diebus ieiunii semper licebit omnibus, etiain regularibus, quam- 
vis specialem dispensationem non petierint, in collatione serotina, uti 
ovis ac lacticiniis. In refectiuncula autem matutina permittuntur lacti- 
cinia, salva lege parvitatis et exclusis ovis. 

III. Abstinentia a carnibus sine ieiunio servetur in quatuor pervi- 
giliis festorum Nativitatis D. N. I. C., Pentecostes, Assumptionis in coe- 
lum B. M. V. et Sanctorum Apostolorum Petri et Pauli. 

Circa usum huius indulti, Sanctissimus haec quae sequuntur sta- 
tuere dignatus est: 

1.° Firma remanent privilegia in Const. Leonis XIII Trans Ocea- 
num, die 18* Aprilis 1897 Americae Latinae concessa, et per aliud Indul- 
tum, hac ipsa die datum, ad Insulas Philippinas extensa. 

2° Omnia alia indulta circa ieiunium et abstinentiam, etiam sub 
titulo Bullae Cruciatae et Summariorum, quae eidem Bullae adnecte- 
bantur, hucusque in usu, quamvis Apostolicis Litteris confirmata, penitus 
et totaliter in universa America Latina et in Insulis Philippinis abrogata 


declarantur. 

3.° Nulla omnino taxa pecuniaria nullaque eleemosyna quocumque 
titulo deinceps imponi poterit pro usu indulti: nec petitio eiusdem in- 
dulti a singulis fidelibus vel familiarum capitibus facienda amplius 
requiritur. 

4.° Quamvis ex capite dispensationis circa ieiunia et abstinentiam 
vel ex titulo indultorum Bullae Cruciatae et Summariorum, quae huic 
adnectebantur, nulla taxa nullaque eleemosyna imponi possit, tamen 
Sanctitas Sua hortatur fideles qui id possint, ut, per spontaneas elee- 
mosynas, sumptibus cultus divini, christianae institutionis iuventutis, 
beneficentiae et missionum concurrere non omittant: ad quod, singulis 
annis, in quatuor diebus festis de praecepto, uniformi ratione in unaqua- 
que Provincia Ecclesiastica seu regione Americae Latinae et Insularum 
Philippinarum a respectivis Ordinariis praescribenda, in omnibus paro- 
chialibus ecclesiis et in omnibus ecclesiis et sacellis iurisdictioni Episco- 
porum subiectis fiant collectae eleemosynarum extraordinariae (omnino 
tamen voluntariae seu non praeceptivae) ad hunc finem destinatae, et 
respectivo Ordinario tradendae; cuius prudentiae et conscientiae earum- 
dem eleemosynarum distributio committitur. Et omnes fideles speciali 
diligentia curent, non tamen sub praecepto, hance S. Sedis benignam 
indulgentiam piis precibus, praesertim per Rosarii Marialis recitationem, 
compensare. 

5.° Religiosi utriusque sexus, speciali voto non obstricti, quamvis 
sint ex Ordinis Minorum Familiis, de consensu suorum Superiorum 
uti possunt praesenti indulto, etiam quoad abstinentias et ieiunia in 
propria regula sive statutis praescripta. Hortandi tamen sunt Superiores 
Regulares, praesertim Provinciales et quasi Provinciales, ut pro viribus 
abstinere curent ab usu huiusmodi indulti intra claustra; subditi vero 
stent iudicio suorum Superiorum. 

Contrariis quibuscumque, etiam specialissima mentione dignis, non 
obstantibus. 

Datum Romae, die, mense et anno praedictis. 


R. Carp. Merry pet VAL 
a Secretis Status. 


III. 


FACULTATES DECENNALES EPISCOPIS AMERICAE LATINAE 
ET INSULARUM PHILIPPINARUM CONCESSAB. 


Ex Audientia SSimi 
die 1° Ianuarii 1910. 


SSihus D. N. Pius Div. Prov. Papa X, referente me infrascripto Car- 
dinali a Secretis Status, quaedam privilegia Americae Latinae anno 1900 
a Leone PP. XIII f. r. ad decennium concessa, ad aliud decennium 

confirmare dignatus est, et ad Insulas Philippinas item ad decennium 
extendere, videlicet: 

I. Ut quoties Fidei Professio fieri debeat coram Episcopo, et adsit 
gravis necessitas, emitti valeat etiam coram delegato ipsius Episcopi. 

I]. Ut ubi necessarium sit ob paucitatem sacerdotum, audito Capi- 
tulo, et ubi Capitulum non adsit, habito voto Consultorum dioecesa- 
norum, Episcopi ad Synodum dioecesanam singulis vicibus aut dimidiam 
partem Parochorum vel Rectorum, aut illos vocare possint, quos oppor- 
tunius vocandos in Domino iudicaverint. 

III. Ut in Missis vivorum quae celebrantur cum cantu, in duplicibus 
primae et secundae classis, in dominicis aliisque diebus sollemnibus, et 
quoties SS. Eucharistiae Sacramentum publicae fidelium venerationi patet 
expositum, quamvis haberi non possint ministri sacri, liceat thurifica- 
tiones peragere. 

IV. Ut « Memoriale Rituum » a Benedicto XIII editum pro parochiis 
ruralibus adhiberi possit etiam in ecclesiis non parochialibus, in quibus 
verificentur conditiones parvarum ecclesiarum. 

V. Ut attentis specialibus circumstantiis praedictarum regionum cle- 
rici etiam simpliciter tonsurati, ultra triennium ab omni officio et bene- 
ficio suspensi, elapso suspensionis triennio, privati ipso facto habendi 
sint iure deferendi habitum talarem et tonsuram, nisi obtineant spe- 
cialem licentiam in scriptis a proprio Ordinario. 

VI. Ut tuto admitti possint tamquam causae speciales privationis 
ab officio et beneficio parochiali, praevia legitima seu trina monitione, 
eae quae habentur in articulo 820 decretorum Concilii Plenarii Americae 
Latinae, idest : 

1.° Publica, perdurans graviterque culpabilis infamatio quoad mores 
sacerdotales, etiam post legitimas admonitionem non correctos, qua cura 
animarum grave damnum patiatur: 

2.° Temeraria et post legitimam monitionem contumaciter repetita 
ad matrimonium admissio eorum, qui publicis impedimentis rite non 
dispensatis detinentur ; 

3.° Omissio temeraria instructionis catecheticae, diebus saltem domi- 
nicis et festis solemnibus, per maiorem anni partem et post legitimam 
monitionem pertinaciter continuata. Item temeraria et post legitimam 
monitionem iterata negligentia, in administratione sacramentorum fide- 
libus in articulo mortis constitutis, etiam ex sola causa distantiae ab 
ecclesia parochiali admissa ; 

4.° Gravis, publica et post legitimam monitionem repetita iniustitia 
et inobedientia in exigendis taxis, praesertim occasione matrimonio- 

rum contrahendorum aut funerum, contra leges dioecesanas de taxis 
latas ; 

5. Gravis, publica, per maiorem anni partem temere protracta, atque 
post legitimam monitionem pertinaciter continuata negligentia spiritualis 
curae et institutionis christianae Indis et Nigritis paroeciae impendendae 
secundum normas in legibus dioecesanis praescriptas. 

VII. Ut attentis specialibus circumstantiis dictarum regionum circa 
bona ecclesiastica, Episcopi, praevio Capituli vel Consultorum dioecesa- 
norum consensu, facultatem habeant: 1.° Locandi bona ecclesiastica ultra 
consuetum triennium, usque ad novem vel duodecim annos, dummodo 
iuxta leges civiles periculum non adsit quod locatio transeat in emphy- 
teusim ; 2.° Libere alienandi bona ecclesiastica, ubi summa pecuniae non 
excedat valorem viginti millium libellarum monetae propriae nationis, 
si necessitas vel evidens utilitas id postulent, et pretium inde obveniens 
investiatur loco honesto tuto et fructifero, favore Ecclesiae seu causae 
ad quam bona pertinebant. 

VIII. Ut designatis, ubicumque fieri poterit a singulis Ordinariis in 
propria dioecesi nonnullis paroeciis principalioribus, quae Sacerdotibus 
maturae aetatis, probatae vitae, non communi scientia et pietate prae- 
ditis, in titulum ad tramitem iuris de regula ordinaria conferantur, 
ceterae omnes paroeciae, imo et superius recensitae, si adiuncta (prudenti 
Ordinarii iudicio aestimanda) id exigant, conferri possint absque con- 
cursu et ad nutum, salvis tamen privilegiis ab Apostolica Sede concessis, 
et cauto ut facultate transferendi aut removendi paroeciarum rectores, 
Episcopi nonnisi moderate et ex iusta causa utantur; onerata super hoc 
eorumdem Episcoporum conscientia. 

IX. Ut Episcopi conferre possint absque concursu omnes Canoni- 
catus de officio, quoties expedire iudicaverint. 

Contrariis quibuscumque, etiam speciali mentione dignis, non obstan- 
tibus. 

Datum Romae, die, mense et anno praedictis. 


R. Carp. Merry DEL VAL 
a Secretis Status. 

IV. 


INDULTUM EXTENSIONIS LITTERARUM APOSTOLICARUM “ TRANS OCEANUM ” 
ET CONSTITUTIONIS “ ROMANOS PONTIFICES ” AD INSULAS PHILIPPINAS. 


Ex Audientia SSmi 
die 1% Ianuarii 1910. 


SSmus D. N. Pius Div. Prov. Papa X, referente me infrascripto 
Cardinali a Secretis Status, de speciali benevolentia, ad Provinciam 
Ecclesiasticam Manilensem seu ad universam regionem Insularum Phi- 
lippinarum extendere dignatus est privilegia Americae Latinae, per Litt. 
Apost. Trans Oceanum, die 17* Aprilis 1897, a sa. me. Leonis Papae XIII 
ad triginta annos concessa; ita tamen ut, quousque dicta privilegia pro 
America Latina perdurent, eodem tempore pro Insulis Philippinis vigeant, 
ut tum in America Latina tum in praefatis Insulis eadem sit privilegio- 
rum duratio. 

Insuper in perpetuum ad easdem Insulas Philippinas extendit 
Constitutionem Romanos Pontifices ab eodem Leone XIII octavo Idus 
Maii 1881 editam. 

Contrariis quibuscumque, etiam speciali mentione dignis, non obstan- 
tibus. 

Datum Romae, die, mense et anno praedictis. 


R. Carp. MERRY DEL VAL 
a Secretis Status. 


EPISTOLAE. 


AD R. P. EMMANUEL M. NUNES, O. M., DEFINITOREM GENERALEM IN HISPANIA, 
OB DEVOTIONIS OBSEQUIUM NOMINE ETIAM AUCTORITATUM ECCLESIASTI- 
CARUM LUCENSIUM AUGUSTO PONTIFICI EXHIBITUM. 


Muy Rev. Padre: 

El devoto Mensaje que con fecha 5 del pasado Febrero, mandan 
las auctoridades eclesidsticas de Lugo al Santo Padre, ha sido del agrado 
de Su Santidad, como no podia menos de suceder; porque estimando 
tanto el fomento y desarrollo del espiritu franciscano entre los fieles, 

como lo prueban multitud de documentos pontificios de tiempos aun 
recientes, le es sumamente grato el ver que las ilustres Familias Fran- 
ciscanas multiplican su celo, no solo para aumentar el nimero de Ter- 
ciarios sino también en hacer mas lozano y vigoroso il plantel de ellos, 
con las piadosas asociaciones de idvenes catdélicos, que bajo el nombre 
de Juventud Antoniana, Juventud Serdfica, y otras semejantes, se van 
instituyendo 4 la sombra del frondoso arbol del Serafin de Asis. 

Su Santidad concede muy de corazén una especialisima Bendi- 
cién Apostélica 4 todas las Juventudes mencionadas, con los Religiosos 
y Autoridades que las fomenten y sostengan. 

Me es grato ofrecerme de V. atento seguro servidor, 

10 Marzo 1910. 

R. Carp. Merry DEL VAL. 


L. RS. 


II. 


AD PERILLUSTREM VIRUM EUGENIUM DUTHOIT, PROFESSOREM OECONOMIAE 
POLITICAE IN UNIVERSITATE CATHOLICA INSULARUM IN GALLIA, OB GRA- 
TIARUM ACTIONEM PRO OPERE “ VERS L’ORGANISATION PROFESSIONNELLE ” 
BEATISSIMO PATRI REVERENTER EXHIBITO. 


Monsieur, 


Le Saint Pére a agréé avec une satisfaction toute spéciale l’exem- 
plaire de l’ouvrage intitulé: « Vers l’Organisation professionnelle », fruit 
de votre enseignement 4 |’Université catholique de Lille, et que votre 
piété a voulu Lui offrir en filial hommage. 

Parmi les moyens de servir aujourd’hui efficacement la cause de 
Dieu, on ne saurait mettre en doute que l’un des premiers et des plus 
puissants ne soit l’action sociale, 4 la condition que l’on entende d’abord 
par la un constant effort vers la perfection chrétienne, et un large rayon- 
nement de cette perfection autour de soi. A ce prix seulement une ére 
de justice et de charité pourra se lever sur le monde, avec l’intelligence 
des vrais intéréts économiques. 

Ainsi que vous le remarquez trés justement, c’est le faux libéra- 
lisme e l’individualisme antichrétien, joints 4 une autonomie absolue de 
la personne humaine qui ont entrainé la société civile au bord de l’abime 
qui s’ouvre aujourd’hui devant elle. C’est aussi cette téméraire utopie, 
qui réve de supprimer radicalement des inégalités que la nature méme 
des choses rend a jamais irréductibles. Soucieux d’épargner au peuple 

chrétien ces funestes illusions, les Souverains Pontifes ont eu 4 cceur 
de formuler les doctrines et d’établir les constitutions d’un mouvement 
social catholique, inspirant de la sorte pour ces graves problémes, dans 
la mesure ou il dépendait d’eux, une solution prompte et assurée. 

Aussi bien Sa Sainteté, dés les premiers temps de Son Pontificat, 
a convié l’action catholique 4 proposer sa solution aux problémes sociaux 
de notre époque, et a la faire valoir pratiquement selon les principes 
chrétiens. 

Votre étude, Monsieur, vient donc 4 son heure en répandant une 
lumiére nouvelle sur l'un des cétés les plus intéressants et les plus 
féconds de ce grand objet. 

En vous envoyant, ainsi qu’d votre famille, la bénédiction aposto- 
lique, Sa Sainteté me charge de vous exprimer Ses paternels encou- 
ragements, auxquels je joins mes remerciments personnels pour |’exem- 
plaire du méme ouvrage que vous m’avez gracieusement adressé. 

Veuillez agréer, Monsieur, l’expression de mes sentiments trés dis- 
tingués. 

Le 12 Mars 1910. 


L. & S. 


R. Carp. Merry pet VAL. 


Il. 


AD STANISLAUM MEDOLAGO ALBANI, COMITEM, PRAESIDEM UNIONIS OECONO- 
MICO-SOCIALIS PRO CATHOLICIS ITALIAE, DE REGULARUM SCHEMATE BEA- 
TISSIMI PATRIS ADPROBATIONI PROPOSITO. 


Il Santo Padre ha preso conoscenza dello schema di Regolamento 
che V. S. ha testé presentato alla sovrana Sua approvazione. Tale Re- 
golamento, compilato da cotesta Presidenza per stabilire una pit stretta 
unita d’ indirizzo ed un migliore coordinamento di forze tra i minori e 
maggiori Centri federativi sorti in seno all’Unione Economico-Sociale e 
l’'Unione istessa, per i criteri di pratica efficacia ai quali é informato, si 
presenta sommamente utile allo scopo, ed é riuscito di vivo gradimento 
a Sua Santita. 

La necessita di tale Regolamento, richiesto, giova riconoscerlo, dal 
progressivo moltiplicarsi delle Associazioni aderenti all’ Unione Econo- 
mico-Sociale e da un salutare movimento federativo tra i sodalizi simi- 
lari, costituisce per se stesso il pid bell’elogio per l’attuale Presidenza, 
la quale, chiamata a militare nel campo dell’azione cattolica, é giunta, 

con felice successo, a radunare numerose intorno a sé le Istituzioni 
cattoliche di natura economico-sociale e di raggrupparle in distinti centri, 
per favorire in un pid rapido e fecondo sviluppo delle singole parti 
la vita rigogliosa del tutto. 

L’augusto Pontefice @ stato ben lieto di constatarlo, traendone 
argomento di conforto per sé e di ben meritata lode per cotesta Pre- 
sidenza, la quale ha cosi bene corrisposto alle comuni aspettative. 

L’approvazione pertanto che Ella implora dal Santo Padre non pud 
farsi desiderare, ed io ho l’onorifico incarico di partecipargliela accom- 
pagnata dai migliori auguri che il nuovo Regolamento, col contribuire 
efficacemente a vieppid stringere e rinsaldare i vincoli tra il Centro 
maggiore e le aggregate Federazioni, renda tra esse pit: copiosa la comu- 
nicazione di energia e di vita reciproca e sia alle Istituzioni non ancora 
federate, salutare eccitamento per una santa e desiderata emulazione. 

Ove poi il cresciuto numero delle Federazioni e le nuove esigenze, 
che ne potrebbero derivare, rendessero necessarie saggie modificazioni 
ai rapporti dell’Unione colle Federazioni istesse, la Presidenza pro tem- 
pore, traendo dai nuovi bisogni occasione di nuovi ed efficaci criteri 
direttivi, potra portare al presente Regolamento opportune innovazioni 
od aggiunte, lasciando perd sempre inalterato all’Unione quel carattere 
che la distingue e che le é impresso dal fine pel quale @ sorta nel campo 
dell’azione cattolica. 

E perd desiderio vivissimo del Santo Padre che una calda e costante 
carita renda fratelli, in Gest Cristo, i cuori di tutti gli aderenti alla 
Unione Economico-Sociale, e che tutte le Federazioni, diocesane o generali, 
gid sorte o che sorgeranno tra i sodalizi similari appartenenti all’Unione 
istessa, rimangano a questa sempre e docilmente unite e congiunte, 
come a quel centro che ha per proprio cOmpito di unificare e coordi- 
nare tutta l’azione economica sociale dei cattolici italiani. 

Il « non erubesco eva:igelium » poi, che con tanta franchezza ripeteva 
gia S. Paolo nella sua lettera ai Romani, sia impresso a grandi ed inde- 
lebili caratteri sulla bandiera di tutte le Istituzioni cattoliche, ed una 
aperta e franca professione cristiana formi la loro gloriosa divisa e la 
sintesi luminosa del carattere che le informa e le distingue. Sua Santita 
ebbe gia occasione di dichiararsi esplicitamente a questo riguardo nel 
venerato autografo non ha guari indirizzato a V. S.; oggi, profittando 
di questo incontro, ritorna sullo stesso argomento per inculcare di nuovo 
ed a tutte indistintamente le Associazioni, che militano nel campo cat- 
tolico, di essere e mostrarsi cattoliche a tutta prova, non solo nell’om- 
bra delle proprie riunioni, ma ancora alla luce delle grandi manifesta- 

zioni sociali; non solo nel silenzio della vita privata, ma anche nel 
rumore della vita pubblica, si che ognuna possa applicare a se stessa 
e ripetersi con gioia « in ipso (Christo) vivimus, movemur et sumus ». 

E perché la parola del Pontefice trovi eco fedele nell’animo osse- 
quioso di tutti e singoli gli aderenti all’ Unione Economico-Sociale, il 
Santo Padre, Pio X, imparte ad essi di gran cuore I apostolica bene- 
dizione. 

15 Marzo 1910. 


L. 


R. Carp. Merry Det VAL. 


DIARIUM ROMANAE CURIAE 


S. CONGREGAZIONE DEI RITI. 


Il giorno 5 Aprile p. v. nel Palazzo Vaticano si terra la Congregazione 
dei Riti Preparatoria, per discutere il dubbio sopra i miracoli della Ven. Serva 
di Dio Anna Maria Taigi, del terzo Ordine della SSmha Trinita. 


NECROLOGIO. 


18 Marzo 1910. — Mons. Francesco Augusto Labeuche, Vescovo di Belley. 

SACRA ROMANA ROTA. 
Mediolanen. - Nullitatis matrimonii. - 23 februarii 1910. . 

SECRETARIA STATUS. 
DocuMENTA AMERICAM LATINAM ET INSULAS PHILIPPINAS RESPICIENTIA, 
Epistola ad Archiepiscopos, Episcopos aliosque locorum Ordinarios 
in America latina et Insulis Philippinis. - martii 1910. . 
Indultum circa abstinentiam et ieiunium pro America latina et In- 
sulis Philippinis. - 1 danuarii 1910... 


Facultates decennales Episcopis Americae latinae et Insularum Phi- 


lippinarum concessae. - 1 januarii 1910... 
Indulltum concessionis litterarum Apostolicarum Trans Oceanum et 
constitutionis Romanos Poutifices ad Insulas Philippinas. - 1 ia- 


EPISTOLAE. 


Ad R. P. Emmanuel M. Nufez, O. M., Definitorem generalem in Hi- 
spania, ob devotionis obsequium nomine etiam auctoritatum 
ecclesiasticarum Lucensium Augusto Pontifici exhibitum. - 10 

Ad Illhum Virum Eugenium Duthoil, Professorem oeconomiae poli- 
ticae in universitate catholica Insularum in Gallia, ob gratiarum 
actionem pro opere Vers organisation professionnelle Bealis- 
simo Patri reverenter exhibito. - 12 martii 1910... 

Ad Stanislaum Medolago Albani, comitem, Praesidem Unionis oeco- 
nomico-socialis pro catholicis Ilaliae, de regularum schemate 


Beatissimi Patris adprobaiioni proposito. - 15 martii 1910... 


DIARIUM ROMANAE CURIAE 


S. Congregazione dei Riti. Congregazione preparatoria. 

